
Plurimi,  certe  qui  alterum  commentariorum  Barkowii  ‘ 
de  monstris  animalium  duplicibus  tomum  anno  1836  editum 
perlegerunt,  persuasum  habent  monstra,  quae  stricte  di- 
cuntur, duplicia  nasci  ita,  ut  germina,  quae  separata  ante  fue- 
rant, post  inter  sese  coalescant.  Nam  attulit  vir  illustrissi- 
mus multa  argumenta  pro  hac  sententia  (cuius  fautores  inter 
vivos  Carum,  Gurltium,  Mayerum,  I.  Muellerum  et 
Bischoffium  commemoramus)  et  refutavit  strenue  contra- 
ria. Paulo  tamen  post  duo  exstiterunt  iique  nobilissimi  ad- 
versarii, quorum  alter  C.  E.  a Baer*),  de  historia  evolutionis 
optime  meritus  vel  hodieque  coalitum  germinum  negavit,  al- 
ter W.  Vrolik**),  in  omni  teratologiae  genere  versatissimus, 
nihil  omnino  de  horum  monstrorum  origine  nobis  esse  no- 
tum contendit. 

Attamen  [rem  gravissimam  agere  opinamur,  si  denuo  in 
hanc  rem  inquirimus,  spe  adducti,  fore  ut  disquisitionibus, 
quas  suscepturi  sumus,  duplicium  monstrorum  origines  eas- 
dem esse  probemus  ac  simplicium.  Iam  pridem  probatum 
est,  praesertim  I.  F.  Meckelii***)  diligentissimis  laboribus, 

*)  Ueber  doppelleibige  Missgeburten  oder  organische  Verdoppelungen  in  Wirbelthieren, 

St.  Petersburg  ]845.  4.  — 

**)[Over  dubbelde  Misgeboorten  in  Nieuwe  Verhandelingen  der  eerste  Klasse  van  het 
Koninklijk-nederlandsche  Instituut.  Negende  Deel.  Amsterdam  1840.  4.  Idem  in:  Tijd- 
schrift  voor  natuurlijke  Geschiedenis  etc.  Vierde  Deel.  p.  221.  Wenken  over  den 
Oorsprong  der  Misgeboorten. 

**)  Handbuch  der  pathologischen  Anatomie.  Erster  Band.  Leipzig  1812.  8.  Idem  de 
duplicitate  monstrosa  commentarius.  Halae  et  Berolini  1815.  Fol. 

G urit,  uber  Missgeburten.  Encyclopaedie  der  med.  chir.  Wissenschaften.  Bd.XXIV.  Idem 
Lehrbuch  der  pathol.  Anatomie  der  Haus-Saugethiere.  Thl.2.  Berl.  1832.8.  Miteinem  Atlas. 

monstra  simplicia  semper  ex  impedita  sive  perversa  evolu- 
tione germinum  prodire,  quapropter  poterit  fortasse  probari 
etiam  monstra  duplicia  ex  eadem  causa  ortum  ducere.  Quod 
si  nobis  bene  cesserit,  fieri  vix  potestTqiiin  et  imperium  le- 
gum, a quibus  deformitates  monstrosae  pendent,  per  latio- 
rem ambitum  expansum  et  merita  Meckelii  in  hac  quae- 
stione maiora  agnoscantur.  Sin  vero  non  succedunt,  quae 
ad  evincendum  harum  legum  latius  imperium  conamur,  aliae 
petendae  sunt  harum  rerum  causae  atque  tum  demum  erit  locus 
quaestioni,  num,  quod  nonnulli  arbitrati  sunt,  monstra  duplicia 
quoad  originem  omnino  diti  erant  ab  homine  et  animalibus. 

Iam  in  fronte  commentationis  animus  est  paucis  expo- 
nere, quid  sentiamus  de  origine  monstrorum  duplicium  in 
genere  ut  lectores  facilius  intelligant  causas,  quibus  commoti 
argumenta  pro  sententia  nostra  in  ordinem  sequentem  rede- 
gimus. In  monstris  duplicibus  conamen  agnoscimus  naturae 
gemellos  procreandi,  quod  vero  nunquam  prospere  succedat, 
quia  gemellorum  germina  hoc  casu  in  uno  vitello  collocata  sunt. 
Utriusque  germinis  evolutio  in  his  monstris  vero  iisdem  le- 
gibus subiecta  esse  nobis  videtur,  quae  de  evolutione  nor- 
mali valent,  quapropter  in  monstris  duplicibus  fere  omnia 
vitia  ex  impedita  formatione  primitiva  oriunda  occurunt,  qui- 
bus monstra  singula  depravari  videmus.  Gemellorum  singu- 
lorum evolutio  pendet  a duobus  germinibus  in  duos  vitellos 
insitis  et  haec  est  causa  cur  gemelli  alterius  evolutio  non 
impedit  alterius  evolutionem. 


DE 

ORIGINE  MONSTRORUM  DUPLICIUM  EX  DUOBUS  GERMINIBUS. 


Primum  in  commentatione  nostra  argumentis  et  observationibus 
probare  in  animum  induximus  monstra  duplicia  ex  germinibus  duobus  in 
evolutione  plus  minusve  coniunctis  sive  coalitis  originem  ducere.  Qui 
vero  hoc  demonstrandum  sibi  proposuit,  experientiae  ope  debet  docere 

1)  primum:  esse  ova,  quae  germina  duo  (plerumque)  in  uno  vitello 
includant: 

2)  tum:  horum  ovorum  germina  evolutione  progrediente  mutari  in 
duos  embryones; 

3)  denique:  duos  embryones  eiusdem  vitelli  serius  ocius  in  hac  illave 
parte  concrescere,  ita  ut  latior  aut  angustior  coalitus  eorum  fiat. 

Solvendae  igitur  nobis  sunt  quaestiones  tres.  Quod  ad  quaestionem 
primam  et  secundam  spectat,  sane  paucae  admodum  observationes  ex 
historia  evolutionis  inveniuntur  ad  haec  solvenda  accommodatae,  sed 
paucitas  haec  satis  superque  multitudine  compensatur  monstrorum  du- 
plicium. 

1)  Mirandum  est  saepissime  ova  gallinacea  duobus  vitellis  instructa 
inventa  esse,  sed  solum  Fabricium  ab  Aquap endente  *)  de  ovo  cum 
duplici  cicatricula  scripsisse.  Is  enim  in  tractatu  de  formatione  ovi  et 
pulli:  „Eam  (cicatriculam),  ait,  in  magno  vitello  duplicem  aliquando  ob- 
servavimus, alteram  alteri  satis  propinquam  et  alteram  altera  minorem.44 


*)  Opera  omnia  anatomica  et  physiologica.  Lipsiae  1687.  FoL  pag.  13. 

Quae  Harveus*)  (de  ovorum  differentiis.  Exercitat.  XIII.)  de  ovis  cum 
duplice  vitello  habet  haec  sunt:  „Huc  quoque  referri  possunt  ova  gemelli- 
fica,  quae  duobus  vitellis  praedita  sunt,  quale  nuper  in  utero  gallinae 
perfectum  testaque  obtectum  inveni,  cum  vitellis,  cicatriculis,  atque  albu- 
minibus crassioribus,  omnibus  geminis ; aderant  etiam  quatuor  chalazae44  etc. 
et  paulo  post  „Et  quamvis  ex  istiusmodi  ovis  gemini  pulli  nascantur 
(ut  nobis  compertum  est)  non  sunt  tamen  vitales,  sed  plerumque  cito  per- 
eunt.44 Iterum  pag.  166.  „Vidi  saepe  ova  gemellifica,  quorum  singu- 
los vitellos  bina  albumina  ambiebant,  cum  membranis  communibus,  pro- 
priisque singillatim  obvolventibus.  Alia  quoque  ova  vidimus  cum  binis 
vitellis,  quasi  connascentibus , quibus  utrisque  unicum  albumen  commune 
circumfundebatur.44  Praeterea  „Apud  nos  interdum  gemellifica  ova 
nascuntur  et  gemelli  quoque  aliquando  (licet  rarissime)  excluduntur.  Ipse- 
met  autem  ambos  eiusmodi  foetus  nunquam  vidi,  quod  vel  in  ovo  ipso, 
vel  in  exclusione  alter  pereat.44 

2)  Ovorum  duos  embryones  includentium  praeter  illa,  quae  apud 
Fabricium  et  Harveum  modo  commemoravimus,  duo  specimina  ex- 
stant accurate  observata.  Prius  ovum  gemelliferum  est  a C.  F.  Wolffio 
descriptum,  cuius  Meckelius  ita  mentionem  fecit,  ut  diceret  his  pullis  ge- 
mellis optimum  contra  doctrinam  de  coalitu  germinum  in  ovis  argumen- 
tum afferri.  Anno  1769  ostendit  Wolffius**)  academiae  petropolitanae 
ovum  simplici  uno  vitello  et  duobus  embryonibus  instructum,  sex  dies 
incubitum.  Huius  ovi  albumen  simplex  et  solita  magnitudine  erat,  item 
vitellus.  Area  vasculosa  simplex  horum  embryonum  communis,  unica 
vena  terminali  cincta  ab  utroque  embryone  duas  accipiens  arterias  (?) 
De  vena  nonnisi  una  descendente  traditur.  Est  unum  systema  vasorum 
ambobus  embryonibus  commune.  Embryones  plane  carent  amnio,  in- 


*)  Exercitationes  de  generatione  animalium.  Amstelodami  1661.  12.  pag.  108. 

**)  Novi  commentarii  acad.  scient.  Petrop.  Tom.  XIV.  pag.  456.  Tab.  XI. 

cumbunt  nudi  et  liberi  vitello,  solis  umbilicis  adhaerentes,  corda  vehe- 
menter palpitabant,  motus  embryonum  voluntarii.  Embryones  fere  per- 
pendiculares secundum  aream  siti,  maxime  sibi  vicini,  ut  inferior  capite 
regionem  pubis  superioris  occuparet,  pedemque  dextrum  tegeret;  in  eum 
vero  modum  collocati  erant  embryones,  ut  facie  corporis  anteriori  ver- 
sus se  invicem  respicerent.  Inde  factum  est,  ut  superior  quidem  solito 
modo  in  latus  sinistrum,  inferior  autem  praeter  naturam  in  dextrum  latus 
decumbat.  Plicae  blastodermatis  duae  a pectore  et  umbilico  unius  em- 
bryonis ad  alterum  instar  ligamenti  transeunt.  Utrique  embryoni  sua 
allantois. 

Quod  ovum  gemelliferum  ex  parte  aequavit  ovum  alterum,  quippe 
cui  duo  embryones  inerant  omnino  seiuncti.  Est  autem  astaci  fluviati- 
lis, cuius  iconem  Reichertus*)  cum  amicis  naturae  scrutatoribus  Be- 
rolini  anno  1842  communicavit.  Embryones  gemelli  insidebant  quoque 
uni  eidemque  vitello,  alter  vero  post  alterum,  ut  ovi  diametrum  tenerent 
et  quidem  alterius  cauda  alterius  caudae  obversa  sit,  tamen  utraque  cauda 
parvo  interstitio  distaret.  Uterque  embryo  aequalis  quoad  evolutio- 
nem iam  quinque  maxillarum  rudimenta  exhibuit,  oris  anique  foraminum 
vestigia. 

3)  Tres  habemus  casus  ovorum  gallinaceorum,  qui  embryones  duos 
in  capitibus  coalitos  sistunt;  primus  est  a Baerio**)  observatus,  alter 
huic  simillimus  a Reicherto  ***),  tertius  a Wolffio****)  levi- 
ter tactus. 

Baerius  fabricam  ovi  54  horas  incubiti  fusius  descripsit.  Area 
pellucida  in  hoc  ovo  crucis  formam  exhibuit  ramis  binis  maioribus  com- 

*)  Bericht  uber  die  Sitzung  der  Gesellschaft  naturforschender  Freunde  in  Berlin,  am 
21.  Juni  1842.  Vossische  Zeitung  vom  10.  Juli  1842. 

**)  Diaria  physiologica  Meckelii  1827.  S.  576. 

***)  1.  c. 

****)  1.  c.  P.  468 

positae.  Rami  maiores  diametrum  transversam,  minores  longitudinalem 
ovi  occupabant;  in  ramis  maioribus  corpora  embryonum  binorum  iacebant, 
finibus  posterioribus  a se  remotis,  finibus  anterioribus  in  capite  communi 
coniunclis  satis  distincte  e plano  membranae  proliferae  elevato,  ramoque 
minori  altero  crucis  adverso  in  truncis  aequaliter  evolutis  laminae  dorsa- 
les iam  clausae  medullam  spinalem  involvebant  et  indicia  vertebrarum 
ostendebant;  laminae  abdominales  situm  fere  horizontalem  exhibebant, 
corpora  itaque  clausa  non  apparebant.  Laminae  dorsales  continue  in  ca- 
put commune  transibant  aeque  ac  medulla  oblongata,  quae  aequali  et 
iusto  modo  evoluta  erat;  in  latere  altero  vesiculae  cerebrales  binae  (ve- 
sicula corporum  quadrigeminorum  et  ventriculi  tertii)  in  latere  altero  ve- 
sicula tantum  cerebralis  unica  maior  apparebant.  Partes  dimidiae  late- 
rales hae  inter  se  iungebanlur.  Laminae  abdominales  utriusque  embryo- 
nis usque  ad  collum  omnino  normales  a collis  et  a capite  communi 
chorda  dorsali  Iaminisque  dorsalibus  tantum  compositis  recedebant  et  ab 
utroque  latere  lamina  abdominalis  foetus  alterius  continue  in  laminum 
alterius  foetus  transiit,  ut  sine  ullo  coalitus  vestigio  arcus  fini  ovi  acuto 
adversus  inde  formatus  appareat.  Lamina  quaeque  itaque  nullo  loco  in- 
terrupta ad  constituendum  parietem  abdominalem  sinistrum  et  dextrum 
foetuum  diversorum  designata  erat.  Lamina  quaeque  in  sua  medietate, 
ubi  caput  commune  apici  ovi  advertebatur,  angulum  obtulit,  cuius  apex 
ad  caput  respexit,  cuius  crura  in  eo  ut  coalescant  versari  videbantur. 
In  angulo  quoque  cor  iacebat,  anguloque  cuique  indicium  oris  nondum 
dirupti  superimpositum  animadvertebatur.  *) 


*)  Iconem  embryonis  monstrosi  vide  in:  Raer  doppelleibige  Missgeb.  Taf.  V.  Fig.  I. 
Quae  Baer  ius  prius  de  natura  huius  pulli  sensit,  haec  sunt:  „Ich  zweifle 

daher  nicht,  dass  unser  Doppelembryo  sicli  zu  der  Forni  umgewandelt  haben 
wiirde,  wo  beide  Riicken  von  einander  abgekelirt,  die  Gesichter  und  Brustbeine 
auch  doppelt  sind,  aber  nicht  den  Riicken  entgegengekehrt,  sondern  seitlich  von  ihnen. 
fiach  dem  Obigen  wiirden  solche  Missgeburten  auch  ais  ursprunglich  gespaltene  In- 

Reichertus  in  conventu  supra  dicto  amicorum  naturae  scrutato- 
rum praeparatum  embryonum  gallinae  duplicium  dies  duos  atque  dimi- 
dium natorum  demonstravit.  Ambo  foetus  in  uno  eodemque  vitello  ia- 
cebant,  alter  iuxta  alterum,  capitibus  coniunctis,  finibus  posterioribus 
divergentibus.  Commune  ambobus  est  cor,  ferri  equini  forma,  cum  area 
vasculosa  communi.  Areae!  germinativae  forma  embryonum  ambitu  est 
congrua. 

Wolffius,  quo  loco  de  area  vasculosa  gemellorum  communi  dis- 
serit, addit  haec:  Similem  conditionem  areae  vasculosae  reperi  quoque 
in  ovo  quodam  tres  dies  incubato,  quod  monstrum  bicorporeum  gestabat, 
ubi  accuratius  etiam  duo  systemata  vasorum  exprimebantur,  quae  simul 
sumta  egregie  unum  referebant  systema  commune.  Binae]  denique  in 
promptu  sunt  observationes  in  ovis  piscium  factae.  Observavit  C.  E.  a 
Baer* *)  inter  ova  percae  fluviatilis  e Neva  flumine  deprompta  anno 
1835  duo  gemellifera,  quorum  utrumque  gessit  embryonem  bicipitem, 
alterum  simul  bicorporeum.  Ova  erant  simplicia,  sed  iusto  maiora.**) 
Respondebunt  tamen  ad  hoc  triplex  argumentorum  nostrorum  genus, 
qui  omnino  de  coalitu  germinum  dubitant,  neque  fex  observationibus  de 
duobus  germinibus  totidemque  foetibus  in  uno  vitello  obviis  consequi  hos 

dividuen  auftreten  und  dann  durch  Verwachsung  sich  weiter  bilden.“  Posterior  sen- 
tentia vero  ita  audit:  „Jetzt  bin  ich  geneigt  anzunehmen  dass*  ein  Doppel  - Hiihnchen 
mit  gemeinschaftlicher  Stirn  sich  zu  bilden  angefangen  hatte , ahnlich  den  Doppel- 
Enten,  welche  Tiedemann  und  Barkow  abgebildet  haben.“  Qua  causa  ductus 
Barkowius  pullos  gallinaceos  monstrosos  a B aer  io  descriptos  ad  Dihypogastrios 
referat  I.  c.  p.  185  et  196.,  non  facile  intelligitur. 

*)  Ueber  doppelleibige  Missgeburten.  S.  8.  Taf.  1.  Fig.  1 — 5. 

) Cum  B aerius,  piscium  duplicium  specimina  ex  scriptis  physiologicis  colligens,  pauea 
tantum  se  invenisse  doleat,  viro  dilectissimo  haud  ingratum  fore  arbitramur  si  hac 
occasione  oblata  salmonis  farionis  iunioris  mentionem  facimus,  quem  Pyrmonti  in 
conventu  naturae  scrutatorum  et  medicorum  Germanicorum  anno  1839  Menkius 
Licii tensteinio  dedit  ut  in  museo  Berolinensi  asservetur.  Vidmus  illo  tempor* 
pisciculum  pollicem  nondum  aequantem,  nitidissimum,  duobus  capitibus  praeditum. 

foetus,  necessitate  cogente,  in  evolutione  esse  coalituros,  neque  ullo  modo 
posse  probari  ex  foetibus  connatorum  speciem  prae  se  ferentibus  eosdem 
ex  germinibus  ante  separatis  fuisse  natos.  — Quoad  priorem  dubitatio- 
nem experientia  ex  historia  evolutionis  desumpta  ducti  pro  certo  affirmare 
nobis  videmur  embryones  ex  uno  vitello  natos  sub  incubatione  semper 
ad  coalitum  cogi,  proptereaque  ex  una  saltem  parte  semper  cohaerere; 
quoad  alteram  dubitationem  iieri  quidem  nequit  ut  probemus  foetus  con- 
iunctos  antea  fuisse  germina  seiuncta,  attamen  facile  demonstrabimus  in 
fabrica  monstrorum  duplicium  nihil  esse,  quod  coalitus  theoriae  repu- 
gnet neque  possit  ex  ea  derivari  atque  adversariorum  argumenta  contra 
coalitum  non  magis  valere,  quam  nostra  pro  illo. 

Primum  afferemus  argumenta,  quibus  docemur  germinum  duplicium 
unius  ovi  coalitum  evolutionis  ipsius  efFectum  necessarium  esse,  et  huius 
rei  caussa  nobis  erit  recurrendum  ad  notissimas  mutationes  sub  incipiente 
incubatione  ovorum  obvias.  Nam  non  est  cur  dubitemus  embryonum  ge- 
mellorum in  vitello  simplici  alterutrum  eodem  modo  non  oriri,  se  for- 
mare atque  evolvere  ac  embryones  in  genere,  qui  singuli  secundum 
perpetuas  naturae  leges  formantur.  Itaque  erunt  animadvertenda  omnia 
signa  omnesque  mutationes  in  embryonibus  duplicibus,  quae  in  evo- 
lutione embryonum  ad  normam  procedente  observantur,  tam  diu,  quam- 
diu  segregati  sunt  etsi  ex  eodem  vitello  progeniti. 

Lectores  huius  doctrinae  gnari  facile  intelligent  causas,  quae  nos 
movent,  ut  mox  inprimis  aves  respiciamus.  Hoc  fit  propterea 
quod  in  ovis  gallinaceis  mutationum  continua  series  a primis  incubationis 
horis  usque  ad  exclusionem  pulli  saepius  et  accuratius,  quam  in  aliis 
vertebratis  observata  est  ideoque  tempora,  quibus  singulae  mutationes 
solent  evenire,  satis  certe  indicari  possunt. 

Exstat  in  vertebratorum  omnium  ovis  pars  quaedam  vitelli,  ex  qua 
prima  embryonis  stamina  prodeunt,  diversa  quidem  in  diversis  animalibus, 
diversa  quidem  in  ovis  foecundatis  ab  eadem  parte  ovorum,  quae  nondum 

sunt  foecundata,  quam  partem  Vulgo  germen  vocant.  Ovis  avium  per- 
fectis duraque  testa  indutis  atque  a femellis  exclusis,  quae  suo  tempore 
cum  maribus  coiverant,  germina  insunt,  ex  duabus  partibus  composita. 
Pars  altera  superior  discum  quasi  membranaceum  refert,  inferior  altera 
coni  inversi  formam  habet.  Quod  germen  cicatriculae  nomine  insignitum 
arcteque  cum  facie  membranae  vitellinae  interna  cohaerens  a reliquo  vi- 
tello colore  pallidiore  magis  albescente  discrepat.  Incubationis  prima 
signa  in  superiore  germinis  parte  licet  deprehendere,  cum  paulo  post  in 
membranam,  blastoderma  dictam  mutetur,  quae  magis  magisque  dilatatur, 
quod  eo  videtur  fieri  ut  particulae  vitelli  ad  ambitum  disci  accedant. 

Cicatricula  vero  ita  est  comparata,  ut,  quo  tempore  prima  embryo- 
nis rudimenta  in  conspectum  veniunt,  diametro  bifariam  dividatur  atque 
in  altero  diametri  fine  paulatim  encephali,  oculorum,  aurium,  capitis- 
que totius  lineamenta  ducantur;  in  altero  fine,  quem  priori  posteriorem 
opponimus,  columna  vertebrarum  in  caudam  transeat  ibique  oriantur  or- 
gana ad  inferiorem  trunci  partem  sita  v.  c.  allantois  pedesque.  Mani- 
festum est  corpus  fetus  iam  prima  aetate  oblongum  lineam  aequare,  cu- 
ius extrema  non  solum  ad  situm  sibi  sunt  aversa,  sed  diversa  quoque 
evolutionis  facultate  gaudent.  Nam  praeter  capitis  structuram  diversam 
extrema  anterior  fetus  pars  eo  differt,  quod  capitis  rudimenta  mature  e 
plano  disci  proliferi  elevantur  et  rapidissime  increscunt,  crescendo  primo 
inferne  posteaque  in  dextrum  latus  incurvantur;  posterior  pars,  in  cau- 
dam et  organa  huic  proxima  abitura  lentius  procedit  eoque  tempore, 
quo  iam  caput  liberum,  magnum  et  incurvatum  prominet,  ab  ipsa  mem- 
brana germinativa  tantum  maiore  crassitie  distinguitur.  Cauda  tertia  de- 
mum incubationis  die  ex  plano  blastodermatis  surgit,  redditur  libera,  in- 
curvatur inferne  et  die  quarta,  qua  extremitatum  primordia  satis  perspi- 
cua sunt,  posterior  embryonis  pars  simul  ac  caput  in  latus  dextrum  in- 
curvatur. 

Discrimen  inter  utramque  embryonis* extremum  igitur  specie  externa, 

qua  alter  ab  initio  evolutionis  se  prodit,  potest  cognosci  sicubi  prima 
embryonis  rudimenta  adsunt. 

Blastodermatis  areas  tangere  mihi  superest,  quatenus  in  monstrorum 
genesi  de  iis  sermo  fieri  debet.  Areas  vocant  zonas  tres  concentricas, 
quae  embryonem  includunt;  interior  pellucida  ab  ipso  embryone  vocatur, 
quia  eum  arcte  ambit,  hanc  circumdat  media,  quae  vasis  sanguiferis  in- 
structa vasculosa  appellatur,  et  tertia  sive  externa  est  area  vitellina, 
quae  citius  increscit,  quam  media  et  interna.  Figura  venosa  areae  va- 
sculosae, ex  magnis  et  opacis  cellulis  compositae,  vase  quodam  circulari 
circumscribitur,  cui  venae  terminalis  nomen  est. 

Placet  addere  mensuras  ex  tribus  ovis  gallinaceis  depromtas  atque 
bene  est  notandum  eas  secundum  diametrum  longam  embryonis  arearum- 
que esse  institutas.  In  ovo  horas  24  incubito  superavit  longitudo  em- 
bryonis paulo  lineam,  longitudo  areae  pellucidae  erat  longitudo 

areae  vasculosae  2'",  long.  areae  vitellinae  In  ovo  h.  48  in- 

cubito embryo  erat  1.  4%  eiusdem  area  pellucida  5'",  area  vasculosa 
6'",  area  vitellina  iam  ultra  dimidium  vitellum  expansa.  In  ovo  h.  72 
incubito  1.  embryonis  (incurvati)  4'|2'",  areae  pellucidae  6"',  areae 
vasculosae  13'". 

Liquet  ex  his  mensuris  areas  multo  celerius  increscere  in  ovis  fo- 
tis quam  embryones  et  cum  area  vitellina  iam  altero  die  ultra  medium 
vitellum  progreditur  has  areas,  germina  duo  (in  lateribus  ad  diame- 
trum vitelli  unius  sibi  oppositis  sita)  lamplectentes,  confluere  necesse 
est  siquidem  eiusmodi  germina  gemella  incubationem  perpessa  sunt  us- 
que ad  finem  diei  secundi.  Hoc  situ  vero  germina  quam  maxime  alte- 
rum ab  altero  remota  esse  per  se  patet  neque  minus  est  manifestum 
quovis  alio  situ  germina  sibi  appropinquari,  quapropter  celerius  fusione 
commiscentur,  dummodo  increscunt. 

Priusquam  vero  de  coalitu  germinum  fusius  agimus,  est  inquirendum 
quid  hoc  sibi  velit,  si  de  coalitu  in  universum  hic  loquimur.  Utimur 

coalitus  voce  in  hac  commentatione  Barkowium  aliosque  secuti  ut 
significemus  coniunctionem  binorum  embryonum  cum  areis  suis,  quae  ori- 
tur dum  ova  evolvuntur.  Quo  usu  utplurimum  sponte  aliquid  mente  con- 
cipitur, quod  ad  partes  ante  coalitum  seiunctas  refertur.  Omnes  coalitus 
species,  quae  in  monstris  duplicibus,  immo  partim  in  monstris  simplici- 
bus, inveniuntur,  differunt  a coalitu  morboso  qualis  in  hominibus  caetero- 
quin  sanis  combustiones , ulcera  etc.  solet  sequi  quia  tali  non  nisi  exter- 
nae partium  facies  committuntur  absque  formae  fabricae  molisve  vitio. 
In  coalitu  monstroso  semper  simul  adest  impedita  evolutio,  qua  fit  ut 
nonnullae  partes  gigni  non  possint  aut  vitiosa  reddantur;  quapropter  ra- 
rissimi sunt  casus  partium  coalitarum  in  quibus  nulla  deprehenditur  de- 
formitas. Omnes  coalitus  in  monstris  duplicibus  ovi  pendent  a situ  pri- 
mario et  incremento  earum  partium,  quas  deinde  coniunctas  videmus,  et 
sunt  necessarii  huius  incrementi  effectus.  Praeterea  sunt  diversae  par- 
tes, quae  coalitae  dicuntur.  Exstant  partes,  quae  ante  coalitum  aderant 
seiunctae  altera  ab  altera  v.  c.  capitis  rudimenta  in  quibusdam  monstris 
iam  super  membranam  germinativam  elata  et  ab  ea  soluta;  exstant 
aliae  partes,  quae  ante  coalitum  omnino  non  aderant,  sed  eo  ipso  ortu 
coniunctae  sunt.  Tum  distinguendum  est  inter  coalitum  blastodermatum 
atque  coalitum  embryonum  et  intelligitur  ex  ipsa  rerum  natura  illum  ab 
hoc  excipi  sive  hunc  secundarium,  illum  primarium  esse.  Ergo  semper 
areae  vitellinae,  vasculosae  atque  pellucidae  coniunctio  utriusque  embryo- 
nis invenitur  embryonibus  ipsis  coalitis.  Mutationes  blastodermatis,  quae 
in  vitello  gemellifero  succedunt,  possunt  comparari  cum  duabus  maculis 
fluidi  cuiusdam  chartae  bibulae  inspersis;  nam  initio,  si  maculae  parvae 
sunt,  longius  invicem  distant,  dum  vero  diffluunt  atque  increscunt,  sibi 
paulatim  appropinquantur  et  postremo  confluunt  in  unam  eamque  maiorem 
maculam.  Inde  sequitur  cicatriculas  sibi  proximas  sub  incubatione  in 
blastodermata  amplificatas  citius  se  esse  tacturas  atque  evolutione  non- 
dum multum  progressa  embryones  coniungi.  Cicatriculis  longius  distan- 

libus  eandem  ob  causam  multo  serius  fit  confusio  earum,  cum  membra- 
nae germinativae  iam  in  maiorem  discum  increverint,  quo  tempore  em- 
bryones non  solum  maiores  sed  propter  umbilicos  perfectos  mobiliores 
redditi  sunt. 

Quod  de  confluentibus  membranis  germinativis  modo  dictum  est  non 
postulatur  ex  ratiociniis,  sed  certis  id  experientiae  exemplis  edocemur,  uti 
ex  relationibus  Wolffii,  Baerii  et  Reicherti,  supra  allatis,  luculen- 
ter patet.  Minime  nos  fugiunt,  quae  coalitus  adversarii  huic  sententiae 
opponunt;  repetunt  enim  Wolffium  nihil  observasse  nisi  gemellos  in 
uno  vitello  idemque  valere  de  ovo  astaci,  quod  Reichertus  descripsit, 
dicuntque  de  monstris  bicorporeis  cum  capitibus  coniunctis,  quae  B aerius 
et  Reichertus  viderunt,  certis  argumentis  non  posse  evinci  eadem 
nata  esse  ex  embryonibus  antea  seiunctis.  Inter  scriptores,  qui  coalitus 
theoriam  damnant,  vel  clarissimus  B aerius  contendit,  frustra  desiderari 
In  ovis  duobus  embryonibus  instructis  conditiones,  quae  maturae  fetuum 
coniunctioni  favent.  *)  Quaerit  enim  qui  fiat,  ut  uterque  embryo  sibi 
admoveatur?  Sed  paulo  post  indicabimus  has  coalitus  conditiones  ipsam 
Baerii  observationem  commentariolo  instructuri. 


In  altera  huius  commentationis  parte  ex  historia  evolutionis  expli- 
care conabimur,  quo  modo  duobus  germinibus  in  uno  vitello  obviis 
diversae  monstrorum  duplicium  classes,  ordines,  genera  et  species  oriantur. 

Vidimus  supra  in  blastodermate  ex  mutatione  cicatriculae  ovi  incu- 
bati  orto  embryonis  rudimenta  secundum  lineam  rectam,  quae  diametro 
disci  proligeri  respondet,  disponi  atque  in  altero  extremo  caput,  in  al- 
tero caudam  formari.  Placet  lineam  rectam  embryonis  axi  a vocare. 


')  Diaria  physiologica  Meckelii.  Tom.  2.  (anni  1827.)  pag.  880. 

In  ovo  binis  germinibus  instructo,  quod  incubationem  subit,  tres  possunt 
cogitari  casus;  fieri  enim  potest: 

primo,  ut  axis  embryonis  alterius  post  alterum  locatus  et  continuatus 
in  alterius  axin  ita  transeat  ut  uterque  axis  lineam  rectam  sistat; 
secundo,  ut  axes  embryonum  duas  attamen  parallelas  lineas  exhibeant; 
tertio,  ut  axes  embryonum  lineae  sint  non  parallelae,  quae  igitur  con- 
tinuatae se  invicem  secent. 

Tres  casus,  quos  posuimus,  non  sunt  ficticii,  quia  accurato  monstro- 
rum examine  omnes  observatos  esse  didicimus;  cum  vero  nostri  officii 
non  sit  casuistarum  munere  fungi,  iam  tacemus  de  aliis  casibus,  qui 
mente  quidem  fingi  possunt,  de  quibus  tamen  nihil  certi  compertum  ha- 
bemus. Inquiramus  autem  nunc  in  ortum  monstrorum  duplicium  ex  duabus 
cicatriculis  redeuntes  ad  ea,  quae  dicta  sunt  de  situ,  quem  embryones  a 
prima  origine  obtinent  et  videbimus  ex  tribus  casibus,  quos  modo  dixi- 
mus,  tres  monstrorum  classes  nasci. 

I.  Ponamus  casum,  quem  primum  indicavimus,  quo  embryonum  axes 
continuati  alter  recta  in  alterum  transit.  Hic  casus  duplex  est,  embryo- 
nes enim  vel  caudis  vel  capitibus  sibi  obversi  sunt  et  sequuntur  exind® 
coalitus  vel  ad  capita  vel  ad  pelves. 

1.  Embryones  capitibus  obversi. 

Persuasum  nobis  est  ex  embryonibus  capitibus  obversis  monstra 
gallinacea  Baerii  et  Reicherti  nata  esse.  Baerius  ipse  non 
omnino  abhorret  ab  coalitu  capitum  utriusque  embryonis;  scripsit  enim: 
„Coalitus  tempus  deberet  primo  esse  die ; sed  quomodo  potest  fieri  ut  huius 
aetatis  embryones  sibi  appropinquentur,  nam  locum  tenent  in  plano  mem- 
branae germinativae  laminis  dorsalibus  tantum  elatis.  Fieri  nequit  ut  lo- 
cum mutent.“  Contra  haec  contendimus  embryonum  capita  re  vera  pri- 
mo die  connata  fuisse  idque  eam  ob  causam  factum  quia  cicatriculae 
proximae  sibi  erant,  quapropter  opus  non  erat,  ut  alter  embryo  alteri 

admoveretur.  Praeterea  encephali  monstrosi  structura  nobis  indicare  vi- 
detur coniunctionem  capitum  nonnisi  primo  die  contigisse,  nam  hoc  die 
vesicularum  encephali  loco  fossa  exstat,  a laminis  dorsalibus  inclusa. 
Fossis  utriusque  capitis  coniunctis  fieri  opportuit,  ut  postea  vesiculae  ce- 
rebrales aeque  coniungerentur  et  si  recte  intelligimus , quae  ab  illustr. 
B a er  io  descripta  sunt,  cohaerent  capita  per  eam  vesiculam,  quae  po- 
stremo in  hemisphaeria  abit.  Insuper  duo  nobis  sunt  argumenta  matu- 
rae coniunctionis,  alterum  est  elevatio  capitum  e plano  blastodermatis, 
alterum  eorum  incurvatio  in  brachium  brevius  areae  pellucidae,  quae  cru- 
cis forma  fuisse  dicitur.  Hoc  ab  eo  dependere  sentimus,  quod  capita 
coniuncta  ciliusque  increscentia  sese  invicem  impediunt  quominus  recta 
procedant  tumque  in  dextrum  latus  incurventur. 

De  coniunctione  embryonum  nonnulla  in  genere  hic  annotare  con- 
gruum videtur,  quia  melius  exemplum  non  est,  quo  demonstretur  coali- 
tus conditiones  ab  iis  ipsis,  qui  coalitum  prorsus  negant,  desideratas  hoc 
casu  liberrime  adesse.  Desiderant  enim  contactum  partium,  quae  coali- 
turae sint,  pressionem  atque  quietem,  quae  omnia  incremento  afferuntur. 
Igitur  fieri  non  potest  quin  capita  fetuum  sibi  obversa,  paululum  distan- 
tia se  non  contingant,  postquam  certam  magnitudinem  acquisiverint, 
partesque  contactae  ipso  aucto  volumine  comprimantur  gaudeantque  eadem 
atque  reliqua  ovi  contenta  quiete.  B aerius  sensit  monstri  gallinacei 
indolem  talem  fuisse  qualem  T i e d e m a n n u s et  B a r k o w i u s in  ana- 
ticulis observarunt  nobisque  hae  observationes  sufficiunt  documento, 
quo  monstra  vel  fronte  vel  vertice  cohaerentia  (quae  a Barkowio 
didymi  symphyocephali  vocantur)  formentur.  Patet  per  se  capita  em- 
bryonum longius  distantia  magis  iam  esse  deorsum  inflexa  atque  ea  tan- 
dem regione  congredi,  qua  corporum  quadrigeminorum  vesiculae  emi- 
nent. Hac  ratione  lit  coalitus  ad  vertices  embryonum.  Alio  *)  loco 

*)  Bericht  iiber  die  Versammlung  deutscher  Naturforsclier  und  Aerzte  in  Aachen  ira 

demonstravimus  quanti  momenti  sit  respicere  ad  inflexionem  et  ver- 
sionem  foetus  naturalem  in  dextrum  latus  atque  versionem  multo  ra- 
riorem in  sinistrum  latus,  ut  modum  intelligamus , quo  huius  fabricae 
monstra  humana  nata  sint,  quae  Sannius,  Villeneuve,  Kleinius, 
Albrechtius  Homiusque*)  descripserunt  posteaque  saepius  erit 
opportunum  redire  ad  has  mutationes  situs  et  formae. 

2.  Embryones  caudis  obversi. 

Huc  pertinet  casus  in  ovo  quodam  astaci  fluviatilis  visus,  quem  su- 
pra ipsis  Reicherti  verbis  in  latinum  versis  attulimus.  Iam  B ae- 
rius **)  sororum  Hungaricarum  originem  ex  embryonibus  per  caudas 


Jahr  1847.  Dr.  E.  d’Alton  uber  die  Entstehung  von  Doppelmissgeburten  mit  der 
Beschreibung  und  Abbildung  der  Ilerzen  und  Respirationsorgane  eines  zweikopfigen 
Kalbes.  d’Alton  und  Burmeister  Zeiturig  fiir  Zoologie,  Zootomie  etc.  Bd.  I. 
Nr.  15.  Beobachlungen  uber  einige  Huhnerembryonen , die  sich  durch  ungewohn- 
liche  Kriimmungen  auszeichneten , von  Dr.  E.  d’ Alton.  Ilierzu  Taf.  2.  Fig.  I — V. 

*)  E.  Home,  Lectures  on  comparative  anatomy  Vol.  III.  p.  334.  A child  witli  two  heads.  Plates 
CXVIII — CXXII.  Vrolikius  (over  dubbelde  Misgeboorlen.  p.  23.)  hunc  infantem 
ab  Homio  descriptum  ad  heteradelphos  retulit,  in  quibus  coalitus  ad  crania  obtinet. 
Nobis  vero  hic  casus  nihil  videtur  olferre,  nisi  symphyocephalos  illis  Sannii,  Ville- 
neuvii  etc.  simillimos,  quorum  alter  iam  in  utero  periit  ut  solum  caput,  cui  fratris 
vasa  sanguinem  advehebant,  relinqueretur.  Itaque  hoc  monstrum  non  tam  longe 
differt  a casibus  in  quibus  post  partum  infantis  bene  formati  caput  vel  aliae  corporis 
partes  seorsim  sunt  exclusae;  nam  hae  partes  in  utero  non  potuerunt  nutriri  nisi  sicum 
allero  foelu  erant  coniunctae  eiusque  circulationis  participes.  Casum  intermedium 
quasi  inter  monstrum  biceps  illud  a Homio  relatum  atque  monstra  symphyocephala 
perfecta  supra  memorata  nobiscum  communicat  Vottem,  description  de  deux  foetus 
reunis  par  la  Icte.  Liege  1828.  Foetus  bene  conformati  vertici  adnalus  erat  alter 
foetus  imperfectus  pusillus  oedemalosus,  utrumque  cranium  magna  apertura  et  dura 
matre  communi  communicavit.  Foetus  minor  caruit  funiculo  umbilicali  eratque  sym- 
podia  affectus;  brachiorum  locum  duae  claviculae  et  scapula  tenebant.  Sanguinis 
circuitus  in  hoc  foetu  pendebat  a corde  foetus  maioris.  Vix  dubitandum  est  parvi- 
tatem macilentumque  foetus  minoris  statum  maximam  partem  defectu  funiculi  umbili- 
calis orta  esse. 

**),  Meckelii  diaria  physiologica.  Bd.  2.  S.  585. 

coniunctis  indicaverat,  dum  coalitum  germinum  negaret  eademque  sen- 
tentia uteretur,  qua  capitum  coniunctionem  explicare  studuit.  Barko- 
wius,  Imius  indolis  monstra  didymos  symphyoperinaeos  vocans,  mon- 
strum humanum  in  priori  operis  tomo  descripsit,  quod  monstro  hungarico 
simillimum  habet.  Gerlingius*)  hypogastrodidymi,  in  collectione 
anatomica,  quae  Marburgi  est,  asservati  sectionem  publici  iuris  fecit  at- 
que gemellas  ad  perinaeum  connatas  esse  hac  demonstravit.  In  his  ca- 
sibus utraque  infans  fuit  satis  perfecta  quod  ad  partes  externas  pertinet, 
habuitque  caput,  collum,  truncum  et  quatuor  extremitates.  Vitia  stru- 
cturae  exstant  solummodo  in  genitalibus  externis  perinaeo  anoque  sive 
in  iis  partibus,  quae  utriusque  fetus  communes  sunt. 

Eiusdem  structurae  sed  specie  minus  perfecta  monstrum  femineum 
nuper  in  Gallia  natum  atque  a Dre  Chereau  descriptum  esi.**)  Puellae 
bene  valentes  nominibus  Helenes  et  Philomeles  baptizatae  per  tres  men- 
ses et  quod  excurrit  vixerunt.  Breviter  notamus  infantes  ceteroquin  bene 
formatas  tamen  tribus  solum  pedibus  instructas  fuisse.  Pedum  ratio  vero 
haec  est:  Monstrum  ubi  supinum  iacet  in  altero  latere  exstant  duo  pedes 
habitu  omnino  regulari  tanquam  infantis  sani  essent,  inter  femora  geni- 
talia externa  sunt  abscondita,  nihilo  minus  pes  alter  Helenes,  alter  Pbi- 
iomeles  est.  In  altero  monstri  latere  unus  exstat  pes,  septem  digitis 
praeditus  in  quo  duo  femora  et  duplex  tibia  tactu  percipiuntur.  Signum 
hic  pes  monstrosus  apertissimum  pedum  duorum  coniunctorum  est  _ae- 
quatque  igitur  sympodiam,  quae  in  sirenibus  ceterum  simplicibus  occurrit. 

Tied  e mannus  ***)  tabulas  pictas  monstri  masculini  exhibet,  quod 
cum  prioribus  pedum  quatuor  numero  congruit,  cum  puellis  gallicis  vero 


*)  Rypogastrodidymus  ia  anatomia  Marburgensi  servatas.  Cum  tab.,  lithogr.  Kar* 

burgi  1845,  4. 

**)  Berl.  Journal  fur  Kinderkrankheiten.  Bd.  6.  Jahrg.  1846.  S.  161. 

***)  Zeifeift  fur  Physiologie.  B.  S.  S.  6.  Tafe,  DI  fet  IV. 

congruit  simul  eo,  quod  duo  pedes,  quamvis  proximi  et  cum  genitalibus 
coniuncti,  non  eiusdem  infantis  sint.  Differt  monstrum  hoc  a gallico, 
quod  pedum  ratio  in  sinistro  et  dextro  latere  eadem  sit  (quod  aeque  ex 
figura  Gerlingii  patere  videtur),  gallico  vero  est  multo  minus  perfectum, 
quia  trunci  alterius  locum  hernia  umbilicalis  magna  occupat,  alterum  ca- 
put deest.  Sectione  instituta  inventum  est  infantem  alterum,  quamvis 
gravibus  vitiis  affectum,  medulla  spinali  nervisque  ex  ea  prodeuntibus 
praeditum  haneque  medullam  cum  fine  medullae  alterius  infantis,  qui  ca- 
pite gaudebat,  coniunctam  esse.  Eadem  itaque  medullarum  ratio  est, 
quae  encephalorum  in  monstris  capite  connexis;  nam  utrinque  sistit  con- 
iunctio  verum  coalitum,  in  quo  partes  crescendo  committuntur. 

Hoc  monstrum  cum  puellis  Hungaricis  comparatum  eo  perfectius  se 
prodit  quod  genitalia  externa  duplicia  et  seiuncta  atque  duos  anos  lon- 
gius distantes  offert. 

Sympodiae,  cuius  exemplum  gemellae  gallicae  nobis  modo  exhibue- 
runt, in  monstris  mox  describendis  'similis  brachiorum  ratio  respondet, 
quam  symbrachiam  appellare  placet.  Sed  praeterea  coalitus  praeterna- 
turalis  aliae  species  observantur  in  monstris  duplicibus,  quae  in  monstris 
simplicibus  iam  dudum  innotuerunt  v.  c.  cyclopia  et  coniunctio  aurium 
utriusque  lateris;  differunt  tamen  hae  partes  coalitae  semper  in  monstris 
duplicibus  ab  illis  simplicium  quia  sinistra  pars  dextrum,  dextra  sinistrum 
locum  obtinet.  De  cyclopia,  sympodia  aliisque  hoc  genus  vitiis  nemo 
dubitabit  orta  esse  coalitu  staminum  utriusque  partis  coniunctae ; cur  vero 
genesi  monstrorum  duplicium  ex  duobus  germinibus  coalitis  tanta  impe- 
dimenta obiicere?  Satis  multi  observantur  casus  coalitus  in  historia 
evolutionis,  qui  perpetuas  embryogeneseos  leges  sequuntur  sufficietque 
notissimos  in  memoriam  revocare,  veluti  coalitum  utriusque  laminae  dorsalis, 
qua  receptaculum  encephali  et  medullae  spinalis  formatur,  coalitus  utrius- 
que laminae  visceralis,  cui  thorax  atque  abdomen  ortum  debent,  coalitus 

utriusque  laminae  intestinalis  ad  formandum  intestinum  et  reliq.  Sane 

nos  fugiunt  causae  cur  ille  nisus  coalescendi  sitreiiciendus  in  explicandis  mon- 
stris duplicibus,  quo  naturam  in  procreandis  animalibus  saepius  uti  videmus. 

Cum  antea  usi  simus  evolutionis  historia,  quam  gallinarum  ova 

inter  incubationem  nobis  olFerunt,  haud  ineptum  videtur  inprimis  ea  mon- 
stra ex  volucrum  classe  hic  notare,  quae  monstris  tum  humanis  tum 
animalium  quadrupedum  quoad  fabricam  vitiosam  simillima  sunt,  nam 
monstris  ex  avium  genere  depromtis  theoria  nostra  de  monstris  duplici- 
bus eo  melius  potest  probari  quo  magis  monstrorum  alatorum  perversa 
structura  congruit  cum  quadrupedum  deformitatibus  nativis. 

Anaticulas  a Barkowio  et  Tiedemanno  observatas  esse, 
quae  didymos  symphyocephalos  exhibent,  iam  supra  a nobis 

annotatum  est.  Rarissimum  pulli  gallinacei  specimen  a Wolffio*)  de- 
scribitur, cui  quanquam  paululum  differt  a monstro  pueri  duplicis,  cu- 
ius descriptionem  Tiedemanno  debemus,  nihilo  tamen  minus  vix  cum 
alio  maior  intercedit  similitudo  quam  cum  hoc  didymo  symphyoperi- 
naeo,  in  quo  alterum  etiam  caput  deest.  Wolffius  enim  pullum 
monstrosum  duodeviginti  ferine  dierum,  in  quo  quatuor  pedes  ac  totidem 
alae  exstabant,  ex  vitello  simplici  natum  observavit.  Anatomici  illius  ;ex- 
perientissimi  sententia  de  hoc  pullo  optime  patet  ex  ipsis  eius  dictis; 
scripsit  enim:  „Connati  sunt  proprie  perfectus  pullus  primarius  et  imper- 
fectus secundarius  regione  pelvis  inferiori,  unde  situ  et  positione  sibi 

invicem  oppositi  sunt,  ut  pedes  unius  contra  pedes  alterius,  alae 

contra  alas  dirigantur.  Hactenus  ergo  hic  pullus  monstrosus  con- 
venit cum  monstro  Duvernei  in  actis  Parisinis  descripto  et  cum  alio, 
quod  in  museo  Academiae  nostrae  conservatur,  in  quibus  puellae  in- 
tegrae totis  pelvium  partibus  inferioribus,  diductis  cruribus,  connatae 
sunt,  ut  vulvae  et  ani,  solitis  locis  denegatis,  utrinque  inter  utrius- 
que  puellae  crura  existant.  Differt  autem  ab  histmonstris  humanis,  quod 


*)  Acta  acad.  sc.  imp.  petrop.  anno  1780.  ed,  p.  I.  pag.  203.  Tab.  VI. 

minor  et  imperfectus  pullus  pelvi  non  modo  sed  toto  suo,  quatenus  exstat, 
corpore  pelvi  maioris  innatus  sit,  colloque,  capite,  thorace  et  abdomine  careat. 

Gurltius*)  huius  fabricae  monstrosa  animalia  pygodidymos  ap- 
pellans specimina  nonnulla  alfert,  quae  vero  omnia  aliquantulum  dubii 
relinquunt  quia  vel  minus  accurate  descripta  vel  sectione  anatomica  non 
probata  sunt.  Neque  icon  vituli  duplicis  (Tab.  XV.  Fig.  6.  exhibita), 
cui  pygodidymi  aversi  nomen  dedit,  ad  naturam  videtur  esse  delineata.**) 

II.  Casus,  quem  secundo  loco  posuimus,  est,  si  embryonum  axes 
duas  lineas  sibi  parallelas  exhibent.  Hoc  multo  rarius  fieri  videtur  si 
numerum  monstrorum  respicimus,  quorum  origines  non  alio  modo  nisi 
statim  usitato  explicare  possumus,  differunt  vero  huius  ordinis  monstra 
.pro  maiore  vel  minore  intervallo,  quo  prima  embryonum  stamina  ab 
initio  remota  erant.  Duplicitas  haec  vulgo  vocatur  lateralis. 

1)  Prima  quaestio  erit  de  embryonibus  gemellis,  quorum  axes 
propter  vicinitatem  cicatricularum  sibi  sunt  proximi.  Si  res  ita  se  habet 
confluent  areae  sub  finem  primi  diei  aut  secundo  die,  embryones  se  tan- 
gent paulo  post  tumque  coniungetur  dextri  fetus  sinistrum  latus  cum  dex- 
tro latere  sinistri.  Monstrum  exinde  natum  insignitur  d i p r o s o p i nomine ; 
exstant  quidem  diprosopi  nonnullae  species  sibi  tamen  sat  similes.  Pro- 
pter maturam  coniunctionem  embryonum  capita  cum  dorsi  spinis  videntur 


*)  Lehrbuch  d.  patholog.  Anat.  d,  Ilaussaeugethiere.  Zweiter  Theil.  S.  334. 

**)  Maiores  minoresve  perfectionis  gradus,  quos  in  didymis  symphyoperinaeis  observamus, 
facillime  explicantur  ex  priore  vel  posteriore  coalitus  tempore ; nam  si  coalitus  po- 
steriore tempore  fit  iara  sunt  extrema  utriusque  embryonis  posteriora  curvata  et  ma- 
gis evoluta  tumque  coniunctio  oritur  minus  lata;  gemelli  vero  ex  matura  coniunclione 
differunt  praeterea  per  aliud  signum  ab  iis  qui  serius  coaluerunt.  Priores  enim  habent 
unum  umbilicum  unumque  funiculum  umbilicalem;  alteri  quorum  uterque  iam  salis 
est  solutus  a blastodermate  duobus  umbilicis  duobusque  funiculis  praediti  sunt;  ad 
priores  pertinent  itaque  monstra,  quae  Tiedemannus  et  Gerlingius  descripse- 
runt, ad  alteros  referendae  sunt  et  sorores  hungaricae  et  gemellae,  quas  Uarko- 
wius  dissecuit,  monens  suum  cuique  fetui  funiculum  umbilicalem  esse. 

esse  simplicia,  sunt  vero  plus  minusve  duplicia  etsi  coniuncta  *).  Facies 
semper  duplex  (unde  denominatio)  brachia  duo  totidemque  pedes,  extre- 
mitates dextri  lateris  dextro  embryoni,  sinistrae  sinistro  assignandae 
sunt.  Interrogabit  fortasse  aliquis  cur  ceterae  extremitates  desint  et  haec 
quaestio  pro  satis  digna  habenda  est,  quam  denuo  examinemus.  Coalitus 
maturi  sequelis  saepius  perpensis  invenimus  ea  esse  impedimenta,  quibus 
obstantibus  multae  partes  formari  nequeant.  Hoc  casu  utriusque  embryonis 
laminis  dorsalibus  confusis  impeditur  laminarum  visceralium  evolutio  eo 
latere,  quo  embryones  connati  sunt;  eadem  causa  est  defectus  extremi- 
tatum, quae  tempore,  quo  prima  eorum  vestigia  distinguere  licet,  nil 
sunt,  nisi  loci  crassiores  et  obscuriores  harum  laminarum.  Causae,  qui- 
bus evolutio  praepediatur,  tam  manifestae  videntur,  ut  non  opus  sit  dis- 
serta expositione.  Sunt  vero  praecipue  in  eo  quaerendae,  quod  coalitu 
partium  primariarum  secundariis  neque  locus  neque  materia  blastematis 
vices  gerens  relinquatur.  Propter  maturum  coalitum  non  solum  novae 
partes  loco  eorum,  quae  iam  coniunctae  sunt,  non  possunt  formari  sed 
eae  quoque,  quae  formatae  sunt,  propter  exiguitatem  loci  et  blastematis 
non  amplius  crescunt  dum  partes  eiusdem  structurae  in  externis  embryo- 


*)  Soemmerring,  Abb.  u.  Beschr.  einiger  Missgeburten.  S.  13.  §.  29.  Belrachten  wir 
diesse  Missgcburt  von  hinten,  so  finden  wir  nicht  nur  das  ganze  Ilirn  nebst  sciner 
knochernen  Schaale,  sondern  auch  die  hautige,  fleischige  und  knocherne  Bedeckung 
des  Ruckenmarks  fehlen.  Diesse  ganze  Stelle  sieht  vertieftr  und  schwarz  aus  und  nur 
nach  unten  zu  ist  noch  etwas  von  dem  sogenannten  Pferdeschvveif  vorhanden.  In 
der  Mitte  derjenigen  Stelle,  die  eigentlich  das  Ilirn  einnehmen  solite,  findet  sich  ein 
ansehnlicher  Hocker. 

§.  32.  Sebr  merkwurdig  wiire  es  annoch  die  Knochen  des  Kopfs,  besonders  den 
Unterkiefer  und  die  Hals-  und  Riickenwirbel  zu  untersuchen.  S.  17.  Die  Wirbel- 
saule  fiihlte  sich  von  innen  wie  doppelt  an,  ais  ware  sie  aus  zweien  zusammenge- 
flossen.  Nach  dem  Ansehen  des  Kopfs,  der  Nackengegend,  der  Brust  und  vorzuglich 
der  Beschaflenheit  des  Riickgraths  zu  urtbcilen,  miisste  es  scheinen,  dass  sich  eigent- 
lich zwei  Keime  von  melir,  ais  den  hlossen  Kopfen,  in  diesem  Kindc  vereinigt 
hatten. 

num  lateribus,  quae  a coalitu  liberae  manserunt,  iustam  magnitudinem 
nanciscuntur.  Partes,  quae  parvae  relictae  sunt  ob  impeditum  incremen- 
tum, cum  partibus  iustae  magnitudinis  collatae  vix  percipiuntur  neque 
dubitamus,  quin  adeo  partes  ob  dictam  causam  marcescentes  a proximis 
partibus  vegetis  et  torosis  compressae,  quae  in  itenerrimis  embryonibus 
subtilissimae  indolis  sunt,  hac  compressione  deleantur  atque  evanescant. 

His  rebus  facile  explicatur  cur  in  monstris  bicipitibus  columna  ver- 
tebralis in  anteriore  parte  duplex,  in  posteriore  simplex  videatur  neque 
opus  est  venis  et  vasis  absorbentibus,  quas  B aerius*)  necessarias  ha- 
buit, ut  dimidium  internum  ulriusque  embryonis  abducant.**) 


*)  Ueber  doppelleibige  Missgeburten.  S.  24. 

**)  In  collectionibus  beati  Meckelii  asservatur  caput  duplex  porcelli,  quod  rarissimum 
diprosopum  refert.  Breviter  notamus  gravissima  signa,  ube-riorem  descriptionem  in 
aliud  tempus  differentes.  Hemicrania  est  affectum  simulque,  uti  videtur,  cyclopia,  sed. 
praeterea  duo  adsunt  oculi  perfecti  ad  latera  faciei.  Nasi  externi  duo , bene  evoluti 
Os  duplex,  cavitas  oris  in  anteriore  parte  septo  divisa,  in  posteriore  confluens,  linguae 
duae,  os  hyoideum  simplex,  itemque  epiglottis  (reliqua  larynx  deest).  Mandibulae  du- 
plices. Foramen  magnum  occipitis  simplex,  vertebrae  colli  simplices,  itemque  duae 
thoracicae,  quae  sequuntur.  In  inferiore  facie  vertebrarum  colli  [a  tertia  ad  sextam 
observatur  cartilaginea  pars  inter  duo  puncta  ossificationis,  quae  ad  latera  corporum 
sunt.  Septima  colli  vertebra  et  dorsales  duae  corpus  unicum  osseumque  exhibent. 

Diprosopi  humani  duo  sunt  in  museo  academico,  quam  maxime  sibi  et  monstro 
similes,  quod  Soemmerringius  in  libro  dicto  tabula  quinta  depingendum  curavit.  Utra- 
que puella  hemicephalia  et  spina  bifida  est  affecta.  Estne  forte  columnarum  vertebra- 
lium ffusio  spinae  bifidae  causa?  Accuratum  horum  monstrorum  examen  nobis  per- 
suasit sententiam,  quam  Baerius  de  coalitu  embryonum  utroque  dorso  sibi  obversu 
protulit,  veram  esse  hocque  genus  coalitus  secundum  leges  evolutionis  fieri  non 
posse.  Bequiritur  enim  ad  coniungenda  binorum  embryonum  dorsa  vicinitas  spina- 
rum ; si  vero  iam  a prima  evolutione  axes  cerebrospinales  vicini  sunt  fit  quidem  coa- 
litus, at  damno  perfectionis  utriusque  ut  vel  semiduplex  vel  simplex  dorsi  spina  ap- 
pareat. Quid  fiat  iis  in  casibus,  in  quibus  embryonum  stamina  magis  remota  sunt 
secundo  et  tertio  loco  conabimur  explanare.  — Coniunctio  gemellorum  in  occipite 
est  referenda  ad  didymos  symphyocephalos. 

Heusnerus  et  Vrolikius*)  specimina  diprosoporum  descripse- 
rant, quae  in  pullis  gallinaceis  et  in  gallopavone  observata  sunt  addi- 
musque  his  septem  alios  casus,  quorum  duo  ad  anaticulas,  quatuor  pariter 
ad  gallinulas  pertinent.  Animalcula  omnia  plus  minus  ve  laborant  hemicra- 
nia et  spina  vertebrarum  colli  bifida.  Anaticula  altera  cum  duobus  mon- 
stris gallinaceis  eo  consentit,  quod  utrumque  cuiusvis  monstri  caput  duo 
oculos  habet.  Pulli  gallinacei  duo,  qui  supersunt,  magis  accedunt  ad 
monstra  supra  dicta  Heus  neri  et  Vrolikii,  nam  in  ulraque  ave 
confluunt  oculi  obversi  utriusque  capitis,  ita  ut  oculus  maior  et  simplex 
sive  cyclopia  oriatur.  In  altero  pullo  simul  confluunt  paulisper  rami  ob- 
versi mandibularum.  Alter  diprosopus  anatinus,  etsi  hemicrania  laborans, 
encephalo  satis  magno  est  instructus  eiusque  oculus  maior  tertius,  qui 
intermedius  inter  duos  capita  iacet,  duo  videtur  continere  bulbos.  Capitis 
dextri  maxilla  superior  non  tegit  inferiorem,  in  sinistri  capitis  mandibula 
vero  deest  symphysis  superatque  eius  ramus  sinister  longitudine  rostri 
partem  superiorem.  In  ambobus  rostris  una  solum  naris  observatur,  quae 
in  dextro  capite  dextrorsum,  in  sinistro  sinistrorsum  vergit.  Diprosopus 
gallinaceus  alter,  qui  cyclopia  est  affectus,  huic  anaticulae  in  eo  similem 
se  offert,  quod  in  utriusque  capitis  latere  externo  naris  fissa  est  usque 
ad  palatum,  tanquam  labii  leporini  aliquid  adesset.  Notatu  digna  est 
habenda  haec  deformitas  propter  necessitudinem,  quae  ei  intercedit  cum 
cyclopia , quae  in  mammalibus  semper  coniuncta  est  cum  nasi  externi 
vitio  sive  proboscide  supra  oculum  collocata.  Casus  septimus  est  columbuli. 


*)  Over  dubbelde  Misgeboorlen  pag.  125.  Iu  een  derde  hoenderkieken  eindelijk,  de- 
zefde  verhouding  der  oogen  vertoonende,  lieeft  clke  bovenkaak  liare  regelmatige 
onderkaak,  hetgecn  evenzoo  plaats  lieeft  in  twee  kiekens,  uit  liet  Musaeum  Vrolikia- 
num,  denzelfden  vorm  van  verdubbeling  vertoonende,  zoodat,  op  eene  merkwaardige 
vvijze,  deze  kiekens  ons,  in  de  gesteldbeid  der  onderkakcn , eene  onmiskenbare  reeks 
van  overgangsvormen  aanbieden.  Op  den  hoogslen  graad  van  verdubbeling  staat  de 
tweevoudige  onderkaak,  op  den  minsten  de  enkelvoudige. 

2)  Axibus  embryonum  parallelis  quidem  sed  paulum  di- 
ductis conditiones  vehementer  mutantur.  Cum  coalitus  non  tam  repente 
fit,  conformatur  uterque  embryo  eo  usque,  quo  solito  more  in  capite  et 
cauda  incurvari  atque  in  latus  inflecti  incipit.  Inde  sequuntur  mutationes 
insignes.  Capita  et  caudae  flexione  magis  dimoventur  fugiuntque  quasi 
coalitum ; eorum  evolutioni  nil  obstat  atque  dum  formantur  coniungitur 
media  utriusque  spinae  pars.  Hoc  coalitu  laminae  viscerales  vel  retar- 
dantur, vel  omnino  non  oriuntur  idemque  valet  de  extremitatibus  anterio- 
ribus et  posterioribus ; ab  latitudine  coalitus  pendet  imprimis  evolutio 
earum  extremitatum,  quae  pertinent  ad  obversa  fetuum  latera;  si  coalitus 
latus  est,  desunt  extremitates,  si  non  tam  latus  est  coalescunt  dextrae 
cum  sinistris,  si  denique  angustus  est  observantur  bene  formatae.  Ex 
conditione  laminarum  visceralium  in  sinistro  latere  dextri  embryonis  et 
dextro  latere  sinistri  embryonis  sequitur  thoracis  atque  abdominis  ratio. 
Si  laminae  dictae  non  formantur,  neque  formari  possunt  aut  costae  aut 
sterni  ossa,  quae  his  respondent.  Nihil  vero  impedit  quominus  ossa  et 
musculi  in  aversis  lateribus  utriusque  embryonis  procreentur  et  in  pectore 
atque  abdomine  committantur,  quo  casu  thoracis  abdominisque  cavum 
simplex  est;  parietes  cavi  utriusque  tamen  ex  dextro  dextri  fetus  dimidio 
et  sinistro  sinistri  compositi  sunt. 

Hoc  genus  monstrorum  didymisymphyothoracoepigastrii  vo- 
catur et  commemoramus  ad  instar  omnium  gemellas  helveticas,  quas  Hali  e— 
rus*)  dissecuit.  Aderat  sternum  duplex,  anterius  et  posterius,  quorum 
utrumque  cum  costis  et  claviculis  utriusque  fetus  committitur ; cor  unicum, 
maximum,  sed  manifeste  ex  duobus  compositum,  diaphragma  unicum  cum 
hepate  unico  amplo.  Cetera  abdominis  et  pectoris  viscera  duplicia.  Hal- 
lerus  speciem  puellarum  externam  Tab.  I.  earumque  sceleta  Tab.  VIII. 
obtulit.  Conf.  Gurlt  Lehrbuch  der  patholog.  Anatomie  der  Haussaeuge- 


*)  Descriptio  foetus  bicipitis  ad  pectora  connati.  Hannoverae  1739.  c.  Tabb.  VIII. 


24 


thicre.  Zweiter  Theil.  S.  329.  Atlas  Taf.  XIII.  Fig.  6.,  quo  loco 
monstrum  duplex  vitulinum  sub  nomine  thoracodidymi  octipedis  exhi- 
bitum est.  Coniunctio  erat  in  pectore  usque  ad  umbilicum ; sternum  duplex, 
alterum  superius,  alterum  inferius,  utrumque  cum  utriusque  fetus  costis 
coniunctum.  Pericardium  simplex  includebat  duo  corda,  quorum  situs 
contrarius,  inter  atria  vas  communicans.  — Agni  duplicis,  cuius  fabrica 
ceteroquin  eadem  quae  vituli  erat,  pedes  anteriores  duabus  scapulis  humero 
simplici  et  duobus  antibrachiis  sunt  praediti.  — Breviter  hic  adnotanda  est 
sectio  agnorum  duplicium,  quam  nuper  instituimus.  Inventa  sunt  capita 
duo,  totidem  colla  omnino  seiuncta,  vertebrae  dorsales  maximam  partem 
coniunctae  sed  duplices,  vertebrae  lumbares  et  sacrales  duplices,  seiunctae. 
Sternum  unicum  inferius,  externis  duorum  fetuum  costis  coniunctum; 
pelvis  duplex  sed  coniuncta;  caudae  duplices.  Pedes  anteriores  duo, 
posteriores  quatuor,  quorum  duo  regulares,  alteri  dorso  adnati  sympodia 
deturpati,  ita  ut  femore  uno  tibiaque  una  gaudeant  pede  extremo  vero 
duplice. 

3)  Monstra  perfecte  duplicia,  quae  sunt  composita  ex  duobus  feti- 
bus ceteroquin  sanis  in  regione  epigastrica  connatis,  oriuntur  si  axes 
embryonum  paralleli  multum  distant.  Embryones  enim,  ubi  res  ita 
se  habent,  ab  initio  expediti  se  evolvunt  et  progrediuntur  bene  formati 
usque  ad  diem  quartum  (sermo  nobis  est  de  pullis  gallinaceis)  quo  quis- 
que thoracem  habet  undique  clausum;  utriusque  abdomen  vero  adhuc 
communicat  lato  umbilico  cum  sacco  vitellino.  Nunc  vero  attrahit  alter 
alterum,  quam  citissime  magnitudine  augentur  et  uterque  arripit  pro  sua 
parte  tantum  blastodermatis  inter  binos  umbilicos  expansi,  quantum  alter 
relinquit.  Denique  unicus  restat  utriusque  communis  umbilicus  cum 
unico  funiculo.  Sceletorum  nullum  est  coniugium  praeter  nexum  ad  pro- 
cessus ensiformes  sternorum,  qui  ligamentis  Iit,  ut  Vrolikius*)  analo- 

( 

*)  Over  dubbelde  Misgeboorten.  Bl.  63.  Tab.  I.  II.  III.  Tab.  IV.  Fig.  1. 

mica  administratione  monstri  demonstravit,  quod  in  patris  illius  viri  docti 
museo  invenitur.  Yir  illustrissimus  vidit  simul  utriusque  fetus  hepar 
commissura  satis  lata  cohaesisse,  abdominis  cavitates  septo  ex  plica  pe- 
ritonaei formato  seiunctas,  omnia  viscera  duplicia  et  seiuncta.  Discisio- 
liem  gemellorum  huius  fabricae  ideoque  maximum  vitae  periculum  inferre 
hoc  examine  docemur. 

Huc  pertinent  etiam  gemelli  siamenses,  Eng  et  Chang,  quorum 
fama  per  universum  terrarum  orbem  est  diffusa  traditurque  hoc  genus 
gemellos  in  Bengalia  eo  tempore  quo  descripti  sunt,  trium  annorum  aetate 
vegetosque  vixisse.  Quam  deformitatem  in  homine  nimis  raram  non  esse 
nobis  probant  praeter  casus  a Vrolikio  collectos  specimina  tria,  alio 
loco  describenda,  quae  in  museo  anatomico  nostro  asservantur.  Notatu 
dignum  est  monstrum  a Cruvelherio*)  descriptum  atque  depictum, 
quod  supraomphalodidymum  vocat;  nam  hoc  casu  cor  aderat  magnum 
longum  ex  duobus  cordibus  confusum,  quod  superiore  margine  processus 
sternorum  ensiformes  tetigit,  inferiore  margine  diaphragmati  incumbens. 
Inventi  sunt  ventriculi  aortico-pulmonales  duo  segregati,  atrium  unicum 
quatuor  auriculis  instructum.  Septum  transversum  simplex  indicat  duo- 
bus centris  fusionem  duorum  musculorum.  Ventriculi  adsunt  duo,  item- 
que  intestinum  duodenale,  hepar,  pancreas,  coecum  et  reliq.,  simplex 
est  i ei  unum,  in  hepate  vero  manifestum  est  duo  esse  organa  ad  mar- 
gines superiores  coniuncta,  utrumque  vesicula  fellea  venaque  umbilicali 
praeditum.  Funiculo  umbilicali  insunt  arteriae  quatuor  venae  duae. 

Embryones  gemelli  eandem  deformitatem  exhibentes,  quos  Schmid- 
tius  in  Iside  anno  1825  icone  illustravit,  propter  teneram  aetatem 
(B aerius  quinque  hebdomadum  esse  censuit)  multis  aliis  redditur  me- 
morabilior. Cf.  Baer,  doppelleibige  Missgeburten.  S.  58.  Taf.  V.  Fig.  5. 

Ultimo  loco  recensemus  gemellos  gallinaceos,  quos  Wolffius  in 

*)  Anat.  pathol.  du  corps  humain.  Tom.  II.  Livr.  XXV.  p.  4.  Pl.  5.  6. 

novis  commentariis  descripsit.  Habemus  eos  pro  monstris  duplicibus  fu- 
turis, in  quibus  vero  coalitus  nondum  est  perfectus"  et  pugnant 
contra  sententiam  Meckelii*),  qui  eos  pro  gemellis  seiunctis  proprie 
sic  dictis  habuit,  area  germinativa  et  vasculosa  communis,  defectus  am- 
nii et  plicae  inter  utriusque  embryonis  umbilicos.  Wolffius**)  ipse 
nobis  assentit  in  corollario  IVto,  ubi  quaeritur  num  vivere  possint  hujus- 
modi foetus. 

III.  Longe  frequentissimum  numerum  monstra  sistunt,  quae  tertio 
casu  explicare  nobis  proposuimus;  supra  vero  iam  dictum  est  tertio  casu 
fieri,  ut  embryonum  axes,  alter  iuxta  alterum  locatus,  attamen  paralleli 
non  sint.  Rebus  ita  comparatis  sunt  respiciendae  tres  conditiones;  primo 
angulus,  in  quo  axes  [convergunt,  num  obtusus,  rectas  vel  acutas  sit: 
tum,  (pio  extremo  axes  convergunt,  num  anteriore,  quod  capitis  placet 
vocare,  an  posteriore  seu  caudali:  denique  intervallum,  quod  inter utriim- 
que  germen  interest. 


*)  Handb.  d.  pali  ol.  An?!  Bd.  I.  S.  23. 

**)  1.  c.  pag.  478.  Videntur  autem  par  ..:  vix  supervivere  posse  ciusraodi  foetus.  Vi- 
tellus enim,  qui  naturaliter  ex  intestinis  continuat,  dum  increscente  foclu  sensim  im- 
minuitur, tamquam  appendix  intestinorum  considerandus  est;  tandemque  intra  abdomen 
retrahitur;  abdomen  clauditur  et  vitellus  magis 'magisque  constrictus  in  partem  miestini 
abit,  quae  a reliquo  intestino  tum  porro  distingui  non.  potest.  Quod  si  ig.  ■ utovine 
horum  foetiram  mtestina  in  unum  cundemque  vitellum  inseruntur;  uterque  i.  tus  lumc 
vitellum  retrahere  intra  abdomen  suum  conabitur.  Nullus  dubito,  si  alter  horum  foe» 
tuum  perfectus  et  maturus,  alter  parvulus  embryo  fuerit;  quin  ille  hunc  tco  ..  una 
eum  vitello  absorberet.  Quum  vero  magnitudine  non  minus  quam  aetate  aequales,  sini, 
hoc  nunquam  contingere  poterit.  Quilibit  suam  vitelli  partem,  quatenus  potest,  retra- 
het; donec  ad  umbilicos  contingant.  Tum  aut  connascentur  umbilicis  suis,  specfeihque 
partes  exhibebunt,  quam  potius  tamen  foetas  gemellos  connatos,  quam  monstrum  vo- 
carem, «rui  quippe  foetus  totis  corporibus  suis  separati,  solaque  brevis  funiculi  specie  con- 
nexi sunt  sater  se;  aut  quod  magis  verisimile  videtur,  rumpet  distractus  vitellus,  ex- 
cutietur parte  foras  partim  intra  abdomen  materia  vitelli  et  intestinorum,  qui  casu» 
pullis  lethalis  esse  videtur» 

Ui  lectores  facilius  intelligant,  quid  nobis  velimus,  iuvat  afferre  spe- 
cimen monstri  Immani,  cuius  insignis  fabrica  rarissima  est.  Sunt  infan- 
tes ab  Albrechtio  *)  descripti  capitibus  e regione  verticis  ita  connati 
ut  corpora  angulum  rectum  includant.  Quis  iam  non  videt  Imius  monstri 
originem  facillime  explicari,  si  ponimus  embryonum  axes  ad  angulum 
rectum,  extremis  anterioribus  quam  maxime  sibi  approximatis  fuisse 
collocatos  ? 

.Ponamus  vero  angulum  obtusum  pro  redo  tum  orietur  monstrum 
simillimum  iis,  quae  capitibus  coniiMcta  ad  primam  seriem  relata  sunt. 

Aptissimum  videtur  tertiae  seriei  monstra  in  duos  ordines  redig.rc 
priorique  ordini  ea  adnumerare,  in  quibus,  uti  modo  diximus,  coalitas 
in  capitibus  incipit,  secundo  ordini  ea,  quae  caudis  eoniimcta  sunt.  Or- 
dinis prioris  signum  idoneum  est  littera  inversa  A,  secundi  ordinis  sigmi.u 
littera  erecta  V.  Adaucto  axium  angulo  accedunt  monstra  tertiae  se- 
riei  transeuntque  ad  monstra  primae  seriei,  mm  quod  de  coniimctionc 
capitum  valet  etiam  de  caudarum  coniuncfaone  valere  consentaneam  est 
mutatis,  quae  pro  diversa  partium  indole  mutanda  sunt.  Diminuto  en  gulo 
transitus  paratur  ad  monstra  secundae  seriei  neque  sunt  certi  lines  fol:; 
utramque. 

Ad  hunc  monstrorum  duplicium  ordinem  perlinet  maxima  pars  eo- 
rum deformitatum,  quae  ex  duplicitate  laterali  derivantur. 

1)  Monstra  prioris  ordinis  multo  sunt  rariora,  quam  alterius, 
et  complectuntur  ea  genera,  quae  Barkowius  diaedoeorum,  dipygorum 
et  ^hypogastriorum  nominibus  nuncupavit;  hi  vero,  quos  postremo  toro 
dixi,  longe  sunt  frequentissimi , neque  raro  vel  in  genere  humano  in- 
veniuntur. 

Inter  deformitates  nativas,  quas  modo  dihypogastrios  diximus,  sum- 


*)  Eacr 
tersb. 


buUetin  de  Ia  classe  physico • maihematique  da  1’acad.  d.  Sciences  de 

Tom.  III.  Nr.  8.  Fig.  9 

inum  tenet  perfectionis  gradum  ianice'ps,  in  quo  haec  conspicua  est 
structura.  Praeditus  est  duobus  capitibus  in  occipite  commissis  cum  au- 
ribus quatuor,  spinis  dorsi  duabus  per  totum  truncum  seiunctis  cum  qua- 
iuor  costarum  ordinibus,  qui  coeunt  cum  duobus  sternis  ita  ut  singula 
sterna  alterutri  capitum  faciei  respondeant,  pedibus  anterioribus  quatuor 
iotidemque  posterioribus.  Hoc  genus  monstra  humana  rarius  inveniuntur; 
exstant  tamen  eorum  descriptiones  v.  c.  Prochascae,  Penchienati  al.  In 
collectione  nostra  anatomica  servatur  monstrum  agninum,  quod  huc  per- 
tinet: animalia  sunt  mascula,  quorum  capita  vero  non  omnino  aequalia, 
quamquam  maxilla  superior  utriusque  paulo,  quam  debuerat,  brevior ; nam 
in  alterius  naso  una  tantum  apertura  exstat.  — Praeterea  habemus  iani- 
cipitem  agninum  alterum,  cuius  trunci,  quod  dolendum  est,  erant  abrupti 
priusquam  monstrum  nobis  est  traditum;  in  altero  capite  observatur  Cy- 
clopia, nam  una  orbita  continet  duos  bulbos,  supra  quam  appendix  caudae 
similis  propendet;  alterius  capitis  maxillam  longitudine  superat  mandibula ; 
simul  naris  adest  unica. 

Frequentiora  sunt  monstra,  in  quibus  alterius  capitis  facies  imper- 
fecta exstat  sive  deest  rarissimamque  structuram  offerunt  puellae  aKlei- 
n io  *)  descriptae,  quarum  infans  altera  pedum  loco  sirenis  formam  ha- 
bet. Altera  huius  puellae  facies  est  regularis,  altera  vero  structuram 
ostendit  valde  perversam;  nam  in  media  sedet  oculus,  quatuor  palpebris 
circumdatus,  infra  quem  apertura  nasi  simplex,  sub  qua  duae  aures  lo- 
bulis obv.ersae. 

Multo  saepius  dihypogastrii  nati  sunt,  quibus  in  occipite  nulla  alte- 
rius faciei  rudimenta  erant,  sed  modo  aures  (sive  seiunctae  sive  coalitae) 
modo  nulla  aurium  vestigia.  Specimine  utimur  a Klinkoschio  **)  de- 

*)  Meckels  Archiv  fur  die  Physiologie.  Bd.  IV.  (1818.)  S.  551.  Tab.  VI.  Fig.  1.  2. 

**)  Programma , quo  anatomicam  monstri  bicorporei  monocepbali  descriptionem  propo- 
nit, cum  tabb.  VI.  Conf.  Tab.  I.  II.,  quibus  habitus  externus  depingitur,  cum  Tab.  Vta, 
qua  sceleta  exhibita  sunt.  Tab.  Vita  offert  figuras  craniorum  ct  encephalorum. 


29 


scripto  bonisque  figuris  illustrato,  quo  explicemus  origines  monstrorum 
huius  'ordinis.  Embryones  anteriore  axium  extremo  angulum  acutum 
includentes,  coibant  ita,  ut  dextra  frontis  sinistrae  pars  cum  dextra  parte 
sinistrae  coalesceret.  Ob  hanc  causam  hemisphaeria  cerebri  simplicia 
evadunt,  pariter  atque  primum  et  secundum  par  nervorum  encephali. 
(Conf.  Tiedemann  Zeitschrift  fur  Physiologie  Bd.  III.  Tab.  XXII,  ubi 
encephalum  a superiore  parte  descriptum  pro  simplici  habeatur  vetat 
cerebellorum  atque  medullarum  duplicitas.)  Facies  simplex,  bene  formata, 
cum  aure  ab  utroque  latere ; occiput  multo,  quam  vulgo  solet,  latius  cum 
altero  coniunctoque  aurium  pare.  Spinae  dorsi  duplices  a semet  ipsis 
seiunctae  at  vero  cum  duobus  occipitis  ossibus  coniunctae;  sterna  duo, 
anterius  et  posterius,  utriusque  foetus  communia,  brachia  quatuor  totidem- 
que  pedes.  Coniunctio  truncorum  descendit  usque  ad  umbilicum,  cui 
unus  adhaeret  funiculus.  Adsunt  mammae  cum  papillis  in  pectore 
et  dorso. 

Quae  in  hoc  monstro  nobis  gravissima  signa  sunt,  spectant  con- 
nexum inter  utrumque  fetum.  Exstant  vero  connexus  duplices,  de  qui- 
bus supra  in  genere  dictum  nobis  est,  alter  primarius,  alter  secundarius. 
Primarius  connexus  pertinet  ad  axem  cerebrospinalem  utriusque  embryo- 
nis refertque  coalitum  cranii,  encephalorum,  auriumque,  qui  ita  perficitur, 
ut  pars  sinistra  embryonis  dextri  cum  dextra  sinistri  committatur  prae- 
tereaque  accedat  sternum  posterius  ex  dimidiis  utriusque  fetus  internis 
formatum.  Qui  coalitus  omnes  perversi  sunt,  quia  ibi  partes  dextrae  si- 
nistrum locum  obtinent,  sinistrae  vero  dextrum.  Secundarii  connexus 
pertinent  ad  faciem  et  pectus.  Habent  speciem  omnino  regularem,  cum 
dextrae  partes  dextri  fetus  sinistris  sinistri  fetus  ita  applicentur,  ut  quae- 
vis pars  suo  loco  remaneat,  forma  et  situs  partium  a norma  non  rece- 
dant. Nihilominus  sunt  etiam  coalitus  praeter  naturam  facti,  quamquam 
fabrica  externa  non  possint  distingui  ab  habitu  normali,  nisi  si  sectio 
anatomica  instituatur.  Addendum  praeterea  est,  in  capite  connexus  pri- 


marios  sensim  transire  in  secundarios  et  quoad  structuram  cerebri  et 
1‘aeiei  easdem  leges  valere,  quas  supra  indicavimus,  neque  aliud  nobis 
monstrorum  duplicium  genus  notum  est,  quo  melius,  quam  in  hoc,  pos- 
sint coalitus  rationes  demonstrari. 

Monstrum  duplex  suillum  uno  capite,  duobus  truncis  et  ocio  pedibus 
instructum  descripsit  et  figuris  illustravit  Clir.  .Ter.  Rollinus,  dt ta- 
lione anatomico -medica  inaugurali  duorum  monstrorum  anatomen  et  4 3 
causis  monstrorum  ulteriorem  disquisitionem  exhibente.  Gottingas  1712. 
4.  Horum  porcellorum  figurae  maxime  accommodatas  sunt  ad  compara- 
tionem, qua  intel%anras  structuram  eorum  eandem  esse  quam  in ‘miis  a 
Klinkoschio  exhibiti.  Hali  erus  et  Meckelius  a-Fermit  nvn  hu- 
ius deformitatis  specimina,  eorumque  multitudo  comprobatur  satis  ex  ca- 
talogo musei  anatomici,  in  quo  undeviginti  monstra  indicantur,  quorum 
quinque  sunt  humana,  septem  ovina,  unum  muris  ratti,  unum  felinum, 
unum  leporinum,  unum  anatinum,  unum  denique  gallinaceum.  — Pullus 
gallinaceus  modo  dictus  iam  pridem,  ni  vehementer  fallimur,  - Ilee  fe- 
lio *)  fusius  est  descriptus  suffeientque  pauca,  quae  hoc  loco  de  eo 
adnotamus,  Caput  est  simplex,  hemicrania  deformatum,  pauxillo  cerebri 
praeditum;  colla  ad  caput  usque  duplicia,  itemque  trunci,  alae  quatuor 
perfectae,  totidemque  pedes;  in  utroque  collo  vertebrarum  spina  Id. Ida 
adest,  quae  in  dextro  collo  vero  non  descendit  ultra  vertebram  tertiam, 
eum  in  sinistra  ad  decimam  usque  extensa  sit.  — Agnus  monstrosus 
bicorporeus,  quem  Meckelius  descripsit  (1.  c.  pag.  68.)  iiabet  caput 
simplex,  cuius  ossa  sunt  omnia  eiusdem  numeri  et  forrnae,  quae  in  agno 
bene  formato;  itemque  atlas  est* simplex,  vertebra  colli  secunda  et  tertia 


De  duplicitate  monstrosa  pag.  69.  Refert  ille  quidem  columnam  vertebrarum  .k'.  r r;  :r. 
usque  vertebram  cervicalem  duplicem,  hanc,  secundam  et  primam  connit  . 

lonstro,  de  quo  scripsimus,  observantur  quinque  digiti  in  pede  de  tre  utra  . 
pulli  idemque  digitorum  numerus  solito  maior  memoratur  in  pullo  eoirii 
supra  dictae. 

utritisque  corporis  sunt  coniunclae;  pedes  anteriores  quatuor,  totidemquo 
posteriores.  Praetermisit  yero  vir  illustrissimus  annotare  humeris  in  la- 
tere  occipitis  sitis  s capulam  esse  unam  ex  duobus  ossibus  coali- 
tam. — Cui  agno  bicorporeo  simillima  servatur  anaticula  in  collectione 
academica,  in  qua  yero  maxima  cranii  et  encephali  pars  deest,  simul 
observatur  spina  bifida  vertebrarum  colli  (uti  videtur  omnium)  quae  ab 
utroque  latere  connatae  sunt,  planum  commune  in  facie  posteriore  offe- 
rentes. In  hoc  plano  decurrit  medulla  tenuis,  in  superiore  parte  sim- 
plex, in  inferiore  duplex.  Alae  inveniuntur  duae,  altera  in  dextro,  al- 
tera in  sinistro  truncorum  commictorum  latere;  ala  tertia  exstat  in  dorso 
inter  binos  truncos,  quae  fortasse  symbrachiam  probat,  nisi  tuberculum 
ei  proximum  pro  alae  quartae  rudimento  potest  haberi;  pedes  quatuor 
perfecti.  — Qui  hanc  monstrorum  seriem  attentius  examinaverit,  facile 
inveniet,  duplicationem  ab  anteriore  corporis  parte  posteriorem  versus  sen- 
sim sensimque  decrescere.  Traducunt  nos  hae  deformitates  ad  monstra, 
quae  a vv.  dd.  Moreau  de  ia  Sartbe  et  Gurltio*)  descripta 
snnt.  Agnus,  quem  Gurltius  dipygum  bidorsualem  vocat,  'simili 
modo,*  quo  monstrum  Meckelianum,  capite  simplici  erat  instructus  et 
spina  dorsi  a quinta  demum  colli  vertebra  duplicata.  Quid  de  dipygo 
subb  i dorsuali  et  bilumbi,  in  quibus  duplicitas  a medio  dorso  sive 
a lumbis  incipit,  sit  sentiendum,  non  satis  constat,  nam  horum  monstro- 
rum descriptiones  videntur  factae  secundum  speciem  animalium  externam 
atque  exspectant  adlrac  confirmationem  anatomicam. 

Descriptus  est  ab  Heus  nero  pullus  meleagridis,  cui  spina  dorsi  in 
anteriore  parte  erat  simplex,  in  posteriore  vero  ita  duplicata,  ut  ossa 
sacra  duo  adessent,  cpiorum  utrumque  duos  pedes  gereret.  Dorso  avis 
insidebat  ala  accessoria.  — Hac  deformitate  connectuntur  cum  monstris 
huius  ordinis  ea,  quae  in  avibus  sunt  frequentissima  atque  vulgo  refe- 


’)  L c.  pag.  257.  Tai».  XI.  Fig.  6. 

runtur  ad  heteradelphos.  Notissimae  sunt  gallinae  , columbae,  anseres  et 
anates,  vel  pulli  vel  adultae,  tribus  quatuorve  pedibus  instructae,  quibus 
tertius  vel  quartus  pes  in  extremo  dorso  exstat.  Qui  hunc  primum 
tertiae  classis  ordinem  accurate  pervestigaverit,  eum  in  his  monstris  pe- 
des accessorios  trunco  simplici  appensos  ultima  esse  signa  corporis  in 
posteriore  fine  duplicati  haud  facile  latere  poterit. 

2)  Alter  ordo  monstra  complectitur,  quae  diceph alorum  et 
didymorum  symphy othor acogastriorum,  symphyogastrio- 
rurn  et  symphy o hypogastriorum  nomine  circumferuntur.  Satis 
frequentes  sunt  huius  ordinis  deformitates  in  homine  atque  animalibus 
quinimmo  generatim  omnium  frequentissima  monstra  duplicia.  Casus  ra- 
riores sunt,  ubi  infantes  per  longius  temporis  spatium,  postquam  in  lucem 
fuerunt  editi,  adhuc  vivi  remanserunt,  veluti  Ritta-Christina,  quae  post 
octavum  demum  mensem  Parisiis  mortuae  sunt  et  Scotus  ille  biceps,  qui 
viginti  octo  annorum  aetate  obiit. 

In  evolutione  horum  monstrorum  necesse  erat  utriusque  fetus  axes 
extrema  parte  postica  convergerent  ita,  ut  acutum,  aut  acutiorem  au 
acutissimum  angulum  formarent,  quo  ultimo  casu  transitus  ad  diproso- 
pos  et  monstra  similia  paratur.  In  monstris  ex  angulo  acuto  ortis, 
quamvis  vel  in  hominibus  satis  frequentia  sunt,  nulla  exstat  coniunctio 
inter  columnas  vertebrarum;  pelyes  fetuum  vero  maiore  vel  minore  fu- 
sione afficiuntur. 

Vituli  duplices  in  museo  scholae  veterinariae  Viennensis  servati, 
quorum  icones  Gurltius*)  nobiscum  communicavit,  primum  huius  ordi- 
nis genus  videntur  repraesentare,  nam  coalita  in  iis  sola  femora,  capita 
et  trunci  prorsus  seiuncta  conspiciuntur.  Quum  praeterea  simul  pedes 
priores  quatuor,  posteriores  vero  tres  adsint  — dexter,  sinister  et  interme- 
dius— observatur  hoc  casu  duplicatio  summa,  nam  cohaerent  gemelli  non 


) l.  c.  Tab.  XV.  Fig.  5.  pag.  331.  §.  303. 

nisi  pede  posteriore  ambobus  communi  — unde  scelodidymi  hep- 
tameli  nomen  hoc  portentum  traxit.  Tum  sequuntur  vituli,  quos  Gurl- 
tius*)  gastro didymo s tetrachiros  vocavit.  Magni  pretii  facimus 
hoc  monstrum,  cuius  sceleton  in  collectione  scholae  veterinariae  Beroli- 
nensis  servatum  transitum  nobis  parat  ab  monstris  secundae  classis  ad 
monstrum  humanum  a Walt  ero  dissectum.  Adsunt  enim  in  his  gemel- 
lis vitulinis  spinae  dorsi  omnino  duplices,  vel  caudae  duplicatae.  Ossa 
sterni  duo,  utrumque  cum  costis  eiusdem  trunci  coniunctum,  ad  quem 
pertinet.  Ossa  sterni  utriusque  trunci  vero  ita  sunt  coniuncta,  ut  pars 
posterior  cum  processu  ensiformi  simplex  sit;  praeterea  adest  coniunctio 
inter  costam  8,  9 et  lOmam  dextri  lateris  cum  iisdem  costis  sinistri 
lateris,  quae  cartilaginibus  earum  perficitur.  Capita  duplicia  et  seiuncta 
aeque  ac  colla;  pedes  anteriores  quatuor,  pedes  posteriores  duo  et  qui- 
dem dexter  dextri  vituli,  sinister  sinistri.  Pelvis  semiduplex,  nam  inter 
ossa  sacra  continetur  os  simplex  ex  utroque  ilium  osse  coalitum,  in 
quo  cartilago  exstat  ultimum  pedum  rudimentum  exhibens.  — Proxime 
ad  hos  vitulos  accedunt  vituli  musei  Parisini,  quos  Gurltius** ***))  ischio- 
didymos  hexamelos  vocat. 

Walterus  historiam  monstri  humani  bicorporis,  duobus  capitibus, 
tribus  pedibus  pectore  pelvique  concreti  descripsit,  cui  hunc  locum  as- 
signandum existimamus.  In  hoc  infante  superiores  corporis  partes  usque 
ad  scrobiculum  cordis  minime  differebant  a structura  monstri  Vrolikiani, 
cuius  mentio  supra  est  facta.  Spinae  dorsi,  etsi  nullibi  concretae,  tamen 
ad  finem  inferiorem  tantopere  sibi  approximatae  sunt,  ut  neuter  fetus 
pelvi  perfecta  gauderet.  Perfectum  quidem  est  os  innominatum  dextrum 
dextri  fetus  et  sinistrum  sinistri,  quae  symphysi  pubis  coniunguntur,  sed 


*)  1.  c.  pag.  321.  §.  290.  Tab.  XV.  Fig.  I. 

**)  pag.  332.  §.  305.  Tab.  XV.  Fig.  4. 

***)  Observationes  anatomicae.  Berolini  1775.  Fol.  Tab.  I — VI. 

ossium  coxarum  loco,  quae  in  latere  opposito  inter  utramque  spinam  de- 
bebant esse,  adest  os  singulum,  cui  pes  monstrosus  adhaeret,  quem  ex 
sympodia  natum  produnt  digiti  octo.  Pedes  duo  bene  conformati  sunt 
dexter  dextri  fetus,  sinister  sinistri;  inter  femora  exstat  penis  cum  scroto, 
lam  quae  hic  repetimus  probant,  monstrum  in  superiore  parte  perfecte 
duplex,  in  inferiore  semiduplex  esse;  quia  enim  partes  superiores  satis 
distabant  erat  expedita  utriusque  evolutio,  dum  partes  inferiores,  altera 
alteri  proxime  apposita,  eo  magis  ad  fusionem  cogebantur,  quo  arctius 
crescendo  sibi  invicem  admovebantur. 

His  similes  sunt  fetus  deformes,  qui  modo  duos  pedes  habent,  quo- 
rumque notissimum  specimen  Ritta-Christina  nobis  offerunt.  Huius 
fabricae  monstra  duobus  capitibus,  totidemque  dorsi  spinis  et  quatuor 
brachiis  instructa  sunt  habentque  duos  pedes,  quapropter  inferior  corpo- 
ris pars  simplex  esse  videtur.  Ita-  fetuum  axes  convergere  putem  ad 
angulum  acutiorem,  quam  quem  axes  monstri  Walt  er  i ani  includebant. 

Eaedem  causae,  quae  in  monstro  Walt  er  i ano  tripede  impedimento 
sunt,  quominus  pedes  utriusque  fetus  sibi  obversi  seu  interni  bene  con- 
formentur, agunt  in  illis  casibus,  in  quibus  propter  angulum  axium  acu- 
tissimum extrema  spinarum  superiora  minus  distant  prohibentque  evolu- 
tionem costarum,  sterni  et  brachiorum,  quae  in  his  monstris  inter  utram- 
que spinam  deberent  oriri*).  Inde  sequitur  ut  brachia  interna  aut  coa- 
litu coniungantur , aut  imperfecta  evadant  aut  plane  deese  videantur.**) 


*)  Yan  Doeveren  specimen  observationum  acadcmic.  Groningae  1765.  4.  Anatome 

agni  bicipitis.  Tab.  I — IV.  In  icone  agni  videmus  vertebras  colli  omnes,  itemque 
dorsales  tres  seiunctas,  a quarta  vero  incipit  coalitus,  attamen  in  vertebris  coalitis 
sunt  corpora  duplicia.  Inter  utramque  spinam  observantur  costarum  quatuor  rudi- 
menta ad  sinistrum  latus  dextri  et  dextrum  latus  sinistri  fetus  pertinentia. 

**)  Notatu  dignus  est  casus  a Meckelio  descriptus  et  iconibus  commentario  adieclis 
illustratus.  In  hac  infante  unum  sternum  aderat  idque  in  anteriore  trunci  facie,  in 

In  animalibus,  quae  hac  monstrositate  laborant,  non  raro  duo  tantum  pe- 
des anteriores  inveniuntur  et  descripti  sunt  multi  agni  et  vituli  huius 
fabricae  bicipites  quadrupedes.  Axes  embryonum  per  totam  fere  longi- 
tudinem sibi  proximos  fuisse  intelligimus  ex  illis  monstris  in  quibus  costae 
internae  imperfectae  sunt  aut  penitus  desiderantur.  In  his  animalibus 
quoque  vertebrae  colli  posteriores  coniunguntur  ita  ut  omnis  spina  dorsi 
simplex  sit  praeter  vertebras  colli  tres  anteriores  easque  duplices  et  se- 
iunctas.  Hic  videtur  esse  summus  coalitus  gradus,  qui  in  hoc  monstro- 
rum ordine  invenitur. 

Ad  finem  huius  ordinis  annectimus  id  monstrorum  duplicium  genus, 
cuius  iam  supra  diprosoporum  nomine  mentionem  fecimus.  Diprosopi 
simillimi  sunt  permultis  monstris  bicipitibus,  quod  ad  speciem  externam 
attinet,  nam  capita  eorum  pro  coalitis  possunt  haberi,  dum  adhuc  cute 
investiuntur;  in  multis  aliis  vero  animalibus  capita  tantopere  distant  ut 
ianos  referant,  quibus  altera  facies  revera  in  dorso  trunci  simplicis  ex- 
stat. Ossibus  vero,  vel  obiter  examinatis,  in  diprosopo  semper  coa- 


posleriorc  vero  ulriusque  lateris  costae  conjungebantur  cartilaginibus  solis  (quod  no- 
bis signum  est  maturi  coalitus).  Inter  utrumque  thoracem  iacebat  clavicula,  quae  in- 
termedia et  tertia  inter  duas  claviculas  laterales  in  anteriore  fine  cum  sterno,  in 
posteriore  bifurcato  cum  scapulis  coniuncta  erat.  Os  humeri  simplex  gestabat  ossicu- 
lum conicum,  antibrachii  locum  obtinens.  Alius  casus  exhibetur  inBrunneri  disser- 
tatione de  foetu  monstroso  bicipite  Argentorati  1672.  4.  edito.  In  hoc  puero  praeter 
artus  superiores  duos  regulares  aderant  duae  scapulae  contiguae,  ossa  humeri  in  unum 
coalita:  cubitus  vero  utriusque  ad  seiunctas  separatim  progrediebatur  manus.  In 
puella,  quam  Meckelius  dissecuit,  apparent  simul  cum  vitiis  ex  coalitu  oriundis 
signa  impeditae  evolutionis.  Puer  vero  a Tie  dem  anno  descriptus  (Zeitschrift  f. 
Physiol.  B.  3.  S.  10)  cum  hac  infante  consentit  sterni  posterioris  defectu;  antibra- 
chii manuumque  ratio  tamen  eadem  videtur  esse  ac  monstri  argentoralensis.  Puella 
denique,  cuius  historiam  Barkowius  1.  c.  Tom.  I.  pag.  17 — 29.  tradidit,  nobis 
symbrachiae  exemplum  offert,  in  quo  vel  manuum  margines  posteriores  cohaerent, 
conf.  1.  c.  Tab.  III.  IV.  In  antibrachiis  manibusque  plus  minusve  duplicibus  depre- 
hendimus nisum  formativum  utriusque  germinis  superiorem  evasisse  ex  pugna  cum  im- 
pedimentis, ex  quibus  brachiorum  coalitus  natus  est. 

lilus  in  posteriore  cranii  parte  et  simul  spina  dorsi  simplex  inve- 
niuntur. 

Monstra  huius  ordinis,  in  quibus  levissima  fabricae  duplicatae  vesti- 
gia apparent,  sunt  ea,  quae  Gu ritius*)  monocranorum  nomine  insigni- 
vit et  quorum  diversae  species  observatae  sunt.  In  his  monstris  occurrunt 
plerumque  maxillae  et  mandibula  duplices,  itemque  lingua,  rarius  accedit 
auris  tertia  et  fere  semper  est  manifestissima  similitudo  inter  has  defor- 
mitates atque  heteradelphos,  quibus  alterum  caput  maius  et  quasi  per- 
fectum inservit  pro  vehiculo  capitis  minoris  et  imperfecti. 


In  prima  commentationis  parte  petitis  ex  evolutionis  historia  ex- 
emplis probare  studuimus  non  adeo  frequenter  inveniri  ova  duobus  ger- 
minibus impleta,  quorum  sua  utrumque  gaudeat  evolutionis  facultate. 
Contra  vidimus  multa  observata  esse  ova  gallinacea  duos  vitellos  inclu- 
dentia; unius  tantum  uno  vitello,  sed  duabus  cicatriculis  praediti,  quod 
Fabricius  ab  Aquapendente  descripserat,  mentio  a nobis  facta  est 
diximusque  C.  F.  Wolffium  in  ovo  gallinaceo  per  sex  dies  incubito  et 
simplici  vitello  instructo  duos  pullos  vivos  vegetosque  observasse  pariter 
atque  Reicherto  contigerit  in  astaci  fluviatilis  ovo  duos  embryones 
caudis  obversos  animadvertere. 

Observationes,  quas  deinde  in  medium  protulimus,  iam  exhibent 
monstrorum  duplicium  nonnulla  specimina  eaque  in  uno  vitello  nata,  at- 
que huc  pertinent  supra  citati  casus,  quos  Wolffius,  Baerius  et  Rei- 
chertus  descripsere,  nimirum  ovorum  gallinaceorum  et  percae  fluvia- 
tilis. Monstra  illa  erant:  duo  pulli  capitibus  coniuncti,  duo  bicipites 
unusque  bicorporeus;  itaque  iam  sunt  diversa  monstrorum  duplicium  ge- 
nera tria  numero  intere  ipsam  evolutionem  in  ovis  suis  observata. 


) I.  c.  S.  219.  Tab.  X.  Fig.  3.  4.  5. 

Porro  vindicavimus  germinibus  duplicibus  eandem  evolutionis  facul- 
tatem qua  simplicia  germina  frui  iam  dudum  compertum  est  et  progressi 
ad  alteram  commentationis  partem  in  sistendis  diversis  casibus  operam 
collocavimus,  qui  constituant  situm  duorum  germinum  reciprocum.  In- 
venimus mente  fingi  posse  casus  tres,  qui  respondeant  tribus  monstrorum 
duplicium  classibus  atque  in  quovis  casu  principali  distincti  a nobis  sunt 
aliquot  casus  secundarii,  quos  facili  negotio  referre  licet  ad  ordines  ho- 
rum monstrorum  illis  classibus  subditos.  Qua  via  pervenimus  experien- 
tia ducti  ad  divisionem  monstrorum  duplicium,  qua  origo  harum  deformi- 
tatum respicitur;  etenim  non  solum  ex  germinum  coalitu  monstra  dupli- 
cia in  genere  derivanda  esse  intelleximus,  sed  ex  situ  etiam,  quo  ger- 
mina ah  initio  incubationis  sibi  opposita  sunt,  tanquam  necessarios  coa- 
litus effectus  sequi  duplicationis  monstrosae  varios  gradus  et  formas,  quae 
notissimos  monstrorum  ordines,  genera  et  species  exhibent.  Ad  hanc 
demonstrationem  vero  quum  accuratiore  coalitus  notione  opus  esset,  affe- 
renda nobis  erant  gravissima  coalitus  signa  et  processus,  atque  id  sumus 
conati  ut  coalitus  varios  aeque  in  monstrorum  simplicium  atque  in  ger- 
minum sanorum  evolutione  succedere  et  causam  esse  monstraremus  nul- 
lam, propter  quam  in  explicanda  origine  monstrorum  duplicium  respua- 
tur coalitus. 

Non  erat  in  votis  immensam  monstrorum  duplicium  copiam  eam 
quae  per  multos  libros  dispersa  est  in  his  pagellis  repetere.  Id  unum, 
quod  assequi  voluimus,  videbamur  impetrare  posse  exemplis,  quae  ve! 
dudum  innotuerunt,  vel  quae  quum  nuper  demum  descripta  essent  nemo 
adhuc  in  eum  usum  vocavit,  admodum  paucis  sed  structura  insignibus 
peculiari.  Lectores  velim  monstrorum  specimina  supra  allata  pro  docu- 
mentis habeant,  quibus  meam  coalitus  theoriam  defendam;  neque  casuum 
a nobis  observatorum  in  collectione  academica  asservatorum  ullum  ad- 
dere placuit  nisi  lacunas  quasdam  observationum  explendi  causa  atque  ut 
series  deformitatum  perfectior  evaderet. 

Iam  in  commentationis  initio  monitum  est  in  monstris  duplicibus  na- 
turae conamen  nos  agnoscere  gemellos  procreandi,  quanqnam  nunquam 
id  prospere  succedat.  Nunc  nostris  disquisitionibus  tres  horum  monstrorum 
classes  stabilientes  invenimus  haec  conamina  pro  classium  ordinumque  di- 
versitate diverso  modo  male  cessisse.  Distinguimus  in  quavis  classe  ca- 
sus, in  quibus  natura  ad  finem  sibi  propositura  quam  proxime  videtur 
venisse,  a casibus,  in  quibus  quam  maxime  ab  illo  fine  abest.  In  monstris 
vel  capite  vel  perinaeo  connatis,  quae  primae  classi  adscribi  debent, 
summus  conspicitur  duplicationis  gradus  et  huius  fabricae  specimina,  quae 
in  hominibus  saepius  visa  et  descripta  sunt,  satis  probant  vivos  posse  re- 
manere infantes  connatos  atque  in  adolescentibus  serius  ociusve  eam  animi 
mentisque  indolem,  iii  altero  infante  ab  altero  diversam,  se  manifestare 
qua  eos  pro  diversis  individuis  habere  cogimur.  Notissimi  sunt  diversi 
evolutionis  gradus,  qui  inter  organa  v.  c.  sensuum , cor  et  alia  gemelli  al- 
terius ab  altero  gemello  observantur.  Attamen  in  infantibus  capite  conna- 
tis aderat  maior  sive  minor  cerebrorum  fusio  ita  ut  nobilissimum  organum 
atque  vera  animi  sedes  ex  parte  utrique  infanti  commune  esset;  simile 
quid  observavit  Tie  de  mannus  in  pueris  perinaeo  connatis,  in  quibus 
extremum  inferius  utriusque  medullae  spinalis  coaluerat.  His  infantibus 
capite  aut  perinaeo  connatis  proxima  sunt,  si  duplicationis  gradum  respi- 
cimus, monstra,  quae  ad  classem  secundam  relata  Yulgo  gastrodidymi 
vocantur  et  gemellorum  Siamensium  fabricam  offerunt,  quibus  gemellis 
optime  probatur  huic  formationi  nihil  inesse  vitae  infestum.  Multum  distant 
ab  his  monstris  gemelli  tertiae  classis  atque  vel  ii,  qui  summum  per- 
fectionis gradum  assecuti  sunt,  ut  infantes  ianicipites,  quos  Prochasca, 
Penchienati,  Brugnon  al.  observarunt,  erant  connati  in  capitibus  et 
superiore  trunci  parte  usque  ad  umbilicum.  Valde  est  dubitandum  num 
haec  monstra  possint  vivere  post  partum.  Monstrum  humanum,  quod 
fabrica  scelodidymo  vitulino  supra  descripto  responderet,  nondum  est  vi- 
sum, nisi  si  puellas  Gallicas,  Helenem  et  Philomelen,  huc  velis  referre, 

quae,  uti  supra  dictum  est,  vivae  remanserunt  post  partum.  — Uti 
vero  inter  tres  casus  supra  descriptos,  quos  embryonum  unius  vitelli 
duplicium  axes  nobis  offerunt,  permulti  alii  et  intermedii  possunt  cogitari, 
quibus  alter  casus  sensim  sensimque  transeat  in  alterum,  ita  fit  transitus 
trium  classium , in  quas  monstra  duplicia  distribuimus,  ope  ordinum,  qui  in 
plura  genera  et  multas  species  dispertiuntur.  Oritur  hac  ratione  continua 
monstrorum  series  et  veluti  in  animalium  vegetabiliumque  regnis  virorum 
doctorum  arte  distincta  fuere  classes,  ordines,  genera,  species,  eodem 
plane  modo  res  se  habet  in  diiudicandis  monstrorum  duplicium  speciminibus. 

Saepius  in  usum  vocavimus  historiam  ovi  gallinacei  incubiti,  ut  pro- 
cessibus et  signis  in  his  ovis  facillimo  periculo  repetundis,  coalitus  et 
fusionis  effectus,  qui  ab  initio  evolutionis  in  conspectum  veniunt,  possi- 
mus explicare  sententiam  nostram.  Patet  vero  non  omnia,  quae  de  ovo 
gallinaceo  valent,  ad  omnia  oviparorum  ova  esse  adhibenda,  cum  ba- 
trachii  et  pisces,  quo  tempore  ex  ovis  suis  nascuntur,  nunquam  sint 
praediti  amnio  et  allantoide.  Alia  eaque  non  minora  intercedunt  discri- 
mina inter  avium  ova  et  ova  mammalium  primitiva,  quod  in  monstris 
mammalium  duplicibus  haudquaquam  licet  omitti.  Quam  parva  enim  ova 
mammalium  sint,  quae  in  ovario  continentur,  cum  multo  eorum  incom- 
modo sentitur,  qui  iis  examinandis  student,  atque  exigua  vitelli  copia 
videtur  non  sufficere  duobus  embryonibus  nutriendis.  Fortasse  vel  par- 
vitas ovi  favet  maturo  embryonum  coalitui,  saltem  id  verisimile  est,  si 
respicimus  monstrum,  cuius  supra  mentionem  fecimus,  a Schmidtio 
descriptum,  in  quo  quinque  hebdomadum  embryones  sunt  connati  per  to- 
tam anteriorem  trunci  faciem,  cum  in  ovo  gallinaceo  aWolffio  obser- 
vato embryones  quanquam  per  sex  dies  incubiti  tamen  seiuncti  adhuc  et 
liberi  areis  communibus  continerentur.  Ovi  parvitate  autem  non  omnino 
prohiberi,  quo  minus  gemelli  ab  initio  ita  distent  ut  angusto  tantum  spa- 
tio denique  cohaereant  vel  in  capite  vel  in  perinaeo,  vel  pectore  vel  al.  1., 
exemplis  nobis  supra  est  comprobatum,  pariter  atque  anates  capitibus  con- 

iunctae,  quas  Ti  e dem  annus  et  Barkowius  pictas  exhibent,  pro  ar- 
gumento possunt  adhiberi,  quod  testa  dura,  qua  ovi  capacitas  determina- 
tur, non  obiiciat  impedimentum  perfectae  duorum  embryonum  evolutioni. 
I11  homine  et  mammalibus  nulla  adest  nutritionis  difficultas,  si  uterus  ge- 
mellos coniunctos  gestat,  nam  affertur  cum  sanguine  matris  tantum  ma- 
teriei, quantum  ad  nutriendos  duos  pullos  sufficit  ? neque  differt  casus 
monstrorum  a graviditate  gemellorum  vulgari.  In  ovis  oviparorum  mon- 
stris duplicibus  gravidis  maiore  vitelli  copia  potest  prospici  maiori  pabuli 
desiderio;  B aerius  saltem  ova  percae,  pisciculis  bicipitibus  instructa, 
solito  fuisse  maiora  monet  dissertis  verbis. 


Minime  nos  fugit  quaestionem  de  monstrorum  duplicium  origine  non 
omnibus  numeris  esse  absolutam  postquam  eam,  sicuti  supra  factum  est, 
ex  coalitu  duorum  germinum  vitelli  unius  explicare  sumus  conati,  nam 
lectores,  qui  fortasse  iam,  iisdem  quibus  nos  in  hac  causa  argumentis  de- 
victi, nobiscum  faciunt,  nunc  interrogaturi  sunt  merito  qui  fiat,  ut  germina 
duo  in  uno  vitello  includantur.  Experientia  quum  adhuc  nullum  respon- 
sum nobis  suppeditet  interea  quidem  hypothesin  proferre  liceat,  quae  ni- 
titur certe  observationibus  de  ovorum  origine  factis. 

Ponamus  sententias,  quas  vv.dd.  R.W agne r,  BarryetScbwann, 
de  ovorum  in  ovariis  avium  et  insectorum  origine  scriptis  divulgaverunt, 
nullum  amplius  dubium  relinquere  atque  vesiculam  germinativam  revera 
esse  primam  ovi  in  ovario  partem,  priusque  natam  quam  omnes  ovi  par- 
tes reliquas  et  circa  hanc  vesiculam  formari  vitellum  cum  cuticula.  Quod 
si  fit,  ea  invenitur  ovi  perfecti  structura,  ut  vitellus  unus  includat  vesi- 
culam germinativam  unam;  etiam  in  ovo  autem  potest  simile  quid  fieri, 
quod  in  cellulis  organicis  saepissime  occurrit,  in  quibus  loco  unius  nuclei 
duo  in  una  cellula  inveniuntur,  ita  ut  in  formatione  ovi  vesiculae  germi- 
nativae duae  simul  uno  vitello  unaque  cuticula  involvantur.  Sin  vero  in 

ovo  gallinaceo  cicatriculae  formatio  pendet  a mutato  situ  vesiculae  ger- 
minativae, cuius  locus  ab  initio  in  medio  vitello,  postea  in  peripheria 
exstat,  non  est  cur  miremur  in  casu,  quo  illae  vesiculae  duplices  erant, 
duas  formari  cicatriculas,  id  quod  a Fabricio  ab  Aquapendente  ob- 
servatum est.  Duplicationis  praeter  normam  factae  casus  sunt  iis  simil- 
limi, ubi  duo  ova  in  uno  folliculo  Graafiano  continentur,  quod  primus 
illustr.  B aerius*)  vidit,  tum  vv.  dd.Bidderus  **)  et  Bischoffius***) 
in  ovis  vituli  et  canis  observarunt. 

Nonne  conceptus  et  graviditas  in  feminis  atque  animalium  femellis, 
quae  unam  tantum  prolem  partu  solent  edere,  si  ab  iis  insolito  more  ge- 
melli sive  trigemini  in  utero  ad  partum  maturantur,  oriuntur  eodem  qua- 
si naturae  errore?  Nam  conceptionis  processus  idem  est  in  graviditate, 
qua  unus  fetus  paratur,  atque  in  gemellorum  graviditate,  sed  in  hac  la- 
tius erat  extensus  foecundationis  effectus. 

*)  De  ovi  mammalium  et  hominis  genesi.  Lips.  1827.  pag.  18.  Denique  afferam  mc 
bina  ovula  semel  in  canis  vesicula  distinctissime  vidisse  et  alia  vice  Lina  ovula  in 
scrofae  vesicula  vidisse  me  putare,  unde  numerus  ovorum  a corporum  luteorum  nu- 
mero nonnunquam  diversus  facile  explicandus  est. 

**)  Muller’s  Archiv  f.  Anatomie  etc.  1842.  S.  87. 

***)  Enlwickelungsgeschichte  des  Hundeeies.  Braunschw.  1845-  4.  S.  21.  u.  22. 

^ed  haec  quidem  hactenus.  lam  referendum  nobis  est,  cuius  caus- 
sa illa  ipsa  scripsimus,  de  certaminibus  litterariis,  quae  superiore  anno 
ab  quattuor  universitatis  nostrae  ordinibus  indicta  erant,  et  de  novis  cer- 
taminibus nunc  indicendis : 

I.  SUMME  VENERABILIS  :ORDO  THEOLOGORUM  repetiverat 
quaestionem  anno  superiore  frustra  propositam: 

„ Quomodo  sententia  de  librorum  symb.  necessitate  cum  librorum  ss. 
sufficientia  et  perspicuitate  ab  Evangelicis  semper  defensa  et  defen- 
denda conciliari  possit 
novamque  addiderat  hancce: 

„ Controversiis  inter  Romano  - Catholicam  et  evangelicam  ecclesiam  de 
traditionis  auctoritate  et  recentiorum  hominum  doctorum  de  eadem  re 
sententiis  accuratius  expositis  doceatur,  utrum  in  nostra  ecclesia  tra- 
ditio norma  secundaria  fidei  et  morum  esse  possit  nec  ne?“ 

Neque  id  sine  fructu  factum.  Utraque  enim  quaestio  plures  nacta 
est  qui  in  solvenda  desudarent.  Ac  prior  quidem,  prius  neglecta,  iam 
trium  vires  certantium  exercuit.  Quorum  ille  qui  tesseram  elegit  „Quod 
Deus  bene  vertat <£,  quamvis  nec  in  aestimanda  librorum  symbb. 
theologia  eiusque  ratione  et  usu  hodierno  plerisque  verum  attigisse  et 
iniquiorem  symbolis  sententiam  tulisse  videretur,  nec  in  historica  dispu- 
tationis parte  a naevis  immunis  esset,  nec  sermone  satis  emendato  usus: 
tamen  in  demonstranda  et  concilianda  librorum  symbb.  necessitate  — qua 
potissimum  continetur  quaestio  proposita  — non  male  versatus  est,  in 
universa  autem  disputatione  tam  in  congerenda  materia  industriam,  quam 
in  adornanda  consilium  Ordini  probavit.  — Alter,  qui  commentationi 
hanc  sententiam  inscripsit:  „Scriptura  imprimit  nobis  credenda, 

libri  symbb.  exprimunt  a nobis  credita“,  contrariam  illi  sen- 
tentiam secutus,  perfectam  quidem  theologiae  symbolicae  cum  librorum 
sacrorum  effatis  convenientiam  atque  veritatem  nimia  cum  fiducia  et  cu- 
piditate , nec  sine  iniquitate  contra  rationalistas  asseruit , disputationem 
autem  altius  repetitam  nimis  prolixam  instituit,  latino  simul  sermone  mi- 
nime emendato  usus:  in  quaestione  ipsa  tamen  ita  versatus  est  ut  so- 
lertiae  et  subtilitatis  quaedam  laus  plerisque  non  deneganda  videretur.  — 
Tertius  denique,  qui  libello  Hasii  dictum  inscripsit:  „denn  wie  jedes  be- 
deutende  Buch  nur  verstanden  wird  durclis  Hineinleben  in  den  Geist,  in 
dem  es  geschrieben  ist,  so  kann  die  h.  Schrift  nur  durch  den  h.  Geist, 
der  sie  geschrieben  hat,  wahrhaft  ausgelegt  werden“,  rem  suam  non  tam 
justa  et  subtili  disputatione  agere  instituit,  quam  dictis  et  sententiis  fuse 
et  sine  certo  ordine . in  utramque  partem  iactatis , aliorum  praesertim  et 
recentiorum  quidem  diversissimi  ingenii  scriptorum,  ex  quibus  libellum 
magna  ex  parte  compilavit  quorumque  laciniis  orationem  suam  mirum  in 
modum  variegavit,  ita  ut  multa  et  bona  et  prava  ac  perversa  proferret 
et  tum  aliena  admisceret  tum  necessaria  omitteret;  latinitate  usus  satis 
barbara,  nec  raro  ex  latino  sermone  prorsus  in  vernaculum  delapsus. — 
Quae  cum  ita  sint,  ordo  commentationi  primo  loco  appellatae  cunctis 
suffragiis  praemium  praecipuum  decrevit,  sequenti  vero  maiora  secunda- 
rium (accessit)  tribuendum,  tertiae  denique  nullam  rationem  habendam 
esse  putavit. 

Apertis  tesseris  apparuerunt  nomina  auctorum: 

Ioannis  Henrici  Francisci  Beyer,  Martisburgensis , et 
Caroli  Augusti  Grasshoff,  Remkerslebiensis. 

Quod  ad  alteram  quaestionem  attinet  in  hunc  annum  propositam, 
una  reddita  est  commentatio  hoc  Jrenaei  dicto  signata:  „Ubi  ecclesia 

ibi  et  spiritus  Dei  — ubi  spiritus  Dei  ibi  ecclesia  et  omnis  gratia. 44 
Auctor  eo  potissimum  vituperandus  est,  quod  a quaestione  proposita,  quae 
non  summam  scripturae  s.  auctoritatem  sed  traditionis  secundariam  in 

disceptationem  vocabat,  ad  aliain  abduci  se  passus  est,  utrum  scripturae 
an  ecclesiae  sive  traditionis  auctoritas  pluris  aestimanda  sit.  Hanc  vero 
non  solum  amplo  de  ea  re  scriptorum  apparatu  instructus  adiit,  sed  et 
iudicio  circumspecto  liberali  et  subacto,  ordine  luculento,  planoque  et 
simplici  dicendi  genere,  ita  tractavit,  ut  Ordo,  quamvis  quaedam  in  dis- 
putatione desideraret,  et  sermonis  jlatini  germanismis  et  soloecismis  non 
raro  offenderetur,  tamen  cum  praemio  integro  minime  dubitaret  ornandum. 

Rescissa  schedula  exiit  nomen  auctoris 
Ioannis  Ilenrici  Francisci  Beyer,  Martisburgensis. 

II.  ILLUSTRIS  ORDO  IURECONSULTORUM 
Praecepta  iuris  romani  circa  de  peculio  actionem 
studiosis  accuratius  proposuerat  exponenda. 

Merito  sibi  gratulatur  ordo,  et  in  tanta  rerum  publicarum  commo- 
tione, nisi  dixeris  eversione,  tres  inventos  esse  viros  iuvenes,  alacres 
solidioris  doctrinae  cultores,  qui  ut  venerandae  antiquitatis  documenta 
erudite  illustrarent,  haud  spernendis  nixi  sunt  conatibus.  Qui  si  omnes 
eo  nomine  sunt  laudandi,  quod  quae  de  peculiis  statuerint  Romani  magis 
ex  ipsis  legitimae  scientiae  fontibus,  quam  ex  nostratium  hauserint  tracta- 
tibus, tantum  tamen  abfuerunt  ut  integram  de  peculio  actionis  absumpse- 
rint materiam,  ut  potius  reconditiores  quaestionis  partes,  quidnam,  exempli 
gratia,  in  hoc  iuris  civilis  loco  per  Iustinianum  imperatorem  mutatum 
sit,  fere  intactas  reliquerint.  Sed  et  in  eo  pari  fere  a meta  aberrave- 
runt passu,  quod  suscepti  operis  iusto  latiores  sibi  posuerint  lines,  et 
quae  ad  praecepta  circa  de  peculio  actionem  rite  percipienda  vel  parum 
efficiunt,  vel  nihil,  veluti  doctrinam  de  adventitiis  filiorum  familias  bonis, 
improba  tractaverint  sedulitate. 

His  vero  insuper  habitis  prae  caeteris  ordini  probata  est  diligentia 
auctoris  illius  commentationis,  cui  lemma 

,,  Wer  nicht  kann  was  er  wili,  der  wolle  was  er  kann.“ 

Licet  enim  in  se  susceptae  provinciae  neutiquam  omnes  permigra- 
verit  recessus,  sed  praecipuas  solummodo  quaestiones  disputando  attige- 
rit, haud  modicam  tamen  iuris  exhibuit  intelligentiam  atque  peritiam,  et 
quae  cogitando  distincte  perspexit,  ea  nec  ineleganti  sermone  concinne 
exposuit. 

Longe  alia  est  ratio  quam  tenuit  secundae  commentationis  auctor, 
quae  hisce  inscripta  est  verbis 

„ Cupidus  quidem  sum  scribendi  sed  cupidum  vires  deficiunt  Agedum 
virum  tenacem  propositi  fortuna  iuvat  — Dimidium  facti,  qui  bene  coe- 
pit, habet!  — Hor.  Ep.  I,  2.  40.“ 

Quaecumque  enim  ad  peculia,  quaecumque  ad  actionem  de  peculio, 
caeterasque  quae  adiectitiae  qualitatis  dicuntur  actiones  conferre  posse 
putavit,  ea  diligenter  collegit,  et  si  non  probe  digessit,  digerere  certe 
conatus.  Singulis  vero  ultra  modum  occupatus,  summa  iuris  civilis  non 
semel  neglexit  principia,  et,  ne  de  sermone  parum  casto  dicamus,  in 

rebus  difficultate  omnino  carentibus  interdum  haud  mediocriter  erravit.' 

« 

Quae  utriusque  laboris  tam  merita  perpendens  quam  vitia,  praemium 
ita  distribuendum  iudicavit  ordo,  ut  primae  commentationis  auctor,  cuius 
nomen  reclusa  quidem  schedula  non  apparuit  sed  mox  intellectum  est  esse 

Caroli  Edmundi  Eduardi  Brauns,  Ballenstadiensis, 

maiore  praemio  XXXV  imperialium  ornaretur.  Laudabilem  vero  quam 
alterius  dissertationis  scriptor,  cuius  nomen  aperta  tessera  exiit 
Carolus  Gustavus  Eduardus  Gilbricht,  Freistadio - Silesius 
exhibuit  diligentiam,  non  solum  commendandam,  sed  et  secundo  XV  Ioa- 
chimicorum  praemio  ad  maiores  excitandam  esse  conatus  statuit. 

Sed  et  qui  tertium  composuit  opusculum,  lemmate 

„Quod  foris  est  regnum,  id  domi  patria  potestas,  quod  foris  tyrannis, 
id  domi  dominium! 

Gothofredus  ad  15  D.  (37,  12.)“ 

insignitura,  non  modicam  diligentiam  neque  contemnendam  iuris  romani 
probavit  cognitionem.  Quum  vero  [impeditiores  ad  tractandum  proposi- 
tae quaestionis  partes  vel  intactas  reliquerit,  vel  primoribus  tantum  gu- 
staverit labris,  felicioribus  illorum  laboribus  praemium,  huius  vero  ala- 
cribus studiis  laudem  publicamque  commendationem  decrevit  ordo,  per- 
suasum habens,  bonae  spei  iuveni  et  maiores,  si  voluerit,  conatus 
prospere  olim  esse  cessuros.  Apparuit  nomen: 

Ludo  vici  Ferdinandi  Eduardi  Strehlke,  Gedanensis. 

III.  GRATIOSUS  MEDICORUM  ORDO  duas  quidem  proposuerat 
civibus  pertractandas  quaestiones,  veram,  qui  earum  causa  ad  praemium 
aspiraverit,  invenit  neminem. 

IV.  AMPLISSIMUS  PHILOSOPHORUM  ORDO  tres  civibus  pro- 
posuerat quaestiones,  unam  philosopham,  alteram  oratoriam,  tertiam 
physicam  chemicamque.  Atque  philosopha  quidem  neminem  allexit,  qui 
ipsius  caussa  in  arenam  descenderet.  Oratoria  autem,  qua  postulatum 
erat,  describerentur 

„ Laudes  Friderici  Guilelmi  I.  Borussorum  regis  “ 
unum  certe  invenit,  qui  commentariolum  ordini  traderet  lemmate  insigni- 
tum „Vivat  Germania  Vivat  Borussia.44  In  hoc  quamquam  desideratur 
accuratior  explicatio  rationis  quae  inter  illum  magnum  principem  et  ma- 
iorem filium  intercessit,  ita  tamen  et  illius  praeclare  merita  recte  aesti- 
mantur et  omnia  quaecumque  huc  pertinent,  commemorantur  et  iusto  or- 
dine disponuntur,  ut  non  dubitaverit  ordo  auctori  eius  integrum  praemium 
tribuere.  Rescissa  scidula  vidimus  nomen  auctoris  esse: 

Francis ci  Gustavi  Philipp,  Katharinenrie thensis,  stud.  philol. 
Physica  chemicaque  quaestio  poposcerat 

„Be  legibus  Richteri  stoechiometricis  commentationem  historicam  che- 
micam  et  physicam.44 

Redditi  sunt  ordini  libelli  duo,  quorum  alter  insignitus  est  verbis 

„II(xvtci  deos  h&qiq  xai  ccqi&i-ko  xal  Gtad-ficp  dista^ev  alter  prae  se  fert 
notissimum  illud  „ Opinionum  commenta  delet  dies , naturae  iudicia  con- 
firmat.” Uterque  magnae  diligentiae  nomine  valde  placuit,  in  utroque 
Richteri  placita  maximam  partem  recte  aestimantur,  nihilominus  habet  prior, 
quibus  praestet  posteriori.  Itaque  debebat  illius  auctori  maius,  huius  mi- 
nus praemium  conferri.  Sed  roganti  ordini  largitus  est  summus  rerum 
scholasticarum  administer,  ut  utrique  integrum  magnum  praemium  tribui 
liceret.  Apertis  schedulis  vidimus  nomina  auctorum,  atque  eius  quidem 
commentationis  quae  primas  meruerit 

Martini  Friderici  Augusti  Feistel,  Schoenbeckensis 
stud.  math.  et  phys. 
eius  autem  quae  proxime  ad  laudem  accessit 

Caroli  Alex.  Herm.  Fahland,  Werderensis,  stud.  math.  et  phys. 


^Quaestiones  in  annum  sequentem  quattuor  Universitatis  Ordines  propo- 
suerunt has: 

I.  SUMME  VENERABILIS  THEOLOGORUM  ORBO  hancce  pro- 
ponit quaestionem: 

„ Ingenium  et  mores  Philippi  lac.  Speneri  describantur,  et 
quale  momentum  res  ab  eo  gestae  habuerint  in  ecclesia  et  theo- 
logia evangelica  exponatur.  “ 

II.  ILLUSTRIS  IURECONSULTORUM  ORBO  hanc  quaestionem 
tractandam  commendat: 

Exponatur,  quae  sit  dominii  privati  ratio  philosophica? 

III.  GRATIOSUS  MEDICORUM  ORDO  repetit  quaestionem  supe- 
riore anno  propositam: 

„Desideratur  ut  commoda  et  emolumenta  exponantur,  quae  nostra 

aetate  ex  emendatis  et  locupletatis  chemiae,  physiologiae  et  pa- 
thologiae  praeceptis  in  disciplinam  pharmaco dynamicam  redun- 
daverunt, ita  ut  medicaminum  vires  melius  perspici  et  explicari 
possint.  Id  quod  in  uno  alterove  medicaminum  genere  additis 
indagationibus  propriis  demonstretur44 
novam  autem  quaestionem  addit  hanc: 

„Exhibeatur  descriptio  encephali  piscium,  eaque  quae  disquisitioni- 
bus accuratissimis  eorum  piscium,  qui  nostras  aquas  habitant,  nita- 
tur, simulque  conferantur  sententiae,  quae  in  libris  zootomicis  hac 
de  re  divulgatae  sint.  Eiusque  descriptionis  et  comparationis 
finis  is  sit,  ut  notiones,  nomina  atque  usus  earum  encephali  par- 
tium, quae  diversa  apud  Arsakium,  Gottschium  aliosque  in- 
veniuntur, ad  analogiam  piscium  et  reliquas  vertebratorum  classes 
reducantur.44 

IV.  AMPLISSIMUS  PHILOSOPHORUM  ORDO  tres  proponit  quae- 
stiones, unam  philosopham 

„Praecipua  Kantii  de  republica  placita  enarrentur  eaque  comparen- 
tur partim  cum  iis,  quae  ante  Kantium  inter  Gallos  Montesquieu 
et  Rousseau  docuerunt,  partim  cum  iis  sententiis,  quae  postea 
inter  Germanos  invaluerunt;44 
alteram  historicam: 

„S.  Bonifacii  vita,  mores,  res  gestae  et  consilia  describantur  ita, 
ut  non  solum  quae  ad  promovendam  in  Germania  ecclesiam  Chri- 
stianam, sed  inprimis  etiam  quae  ad  stabiliendas  res  publicas 
egerit,  clarius  explicentur;44 
tertiam  philologam : 

„Demonstretur,  quae  Phoenicum  Poenorumque  linguae  ratio  cum 
hebraea  intercedat,  quantumque  et  quibus  in  rebus  illa  faciat  ad 
illustranda  veteris  Testamenti  scripta.44 

Quae  autem  commentationes  in  explicandis  illis  quaestionibus  ver- 
sabuntur, latino  sermone  perscriptae  usque  ad  diem  XV  mensis  Iulii 
a.  MDCCCXXXXIX  clarissimo  viro,  qui  nobis  a secretis  est,  tradendae 
sunt  una  cum  tessera,  quae  intus  nomen  scriptoris  in  externa  vero  parte 
lemma  quidpiam  contineat,  quo  lemmate  etiam  libellus  notandus  est. 
Porro,  quae  iudicia  de  redditis  commentationibus  laturi  sunt  quattuor  or- 
dines, ea  promulgabuntur  inter  sollemnia  Regis  natalicia  anni  instantis. 
Auctoribus  victricum  commentationum  praemia  conferentur  quinquageno- 
rum imperialium. 

Ceterum  cautum  est,  ut  in  arenam  nulli  praeter  cives  nostros,  iique 
singuli  singulatim  descendant;  sin  alii  descenderint,  eorum  non 
habebitur  ratio.  In  eo  igitur  cives  nostri  elaborabunt  et  enitentur  ut  sua 
studia  conferant  ad  eius  diei  celebritatem  ornandam,  quae  Octobrem 
mensem  Borussis  iam  duplici  nomine  et  clarum  et  gratum  fecit. 

* P.  P.  in  Universitate  Litteraria  Fridericiana  Halensi 
cum  Vitebergensi  consociata  die  XV  mens.  Octobris  a 
MDCCCXXXXIX. 


Halis  typis  Ploetzianis. 

